PSIKOBIOLOGIA | Zientzia Astea\nEtorri ezagutzera nola funtzionatzen duen gure nerbio sistemak eta psikobiologia deskubritzera. Ikusiko dugu zelako ondorioak izan ditzaketen estresak eta haren tratamenduek gure oreka neurokimiko eta immunitariorako, eta zelako eragina daukaten zenbait gaixotasun garatzeko, adibidez depresioa eta minbizia.\nEra berean, erakutsiko digute zelako eragina duen umetokian gaudenean usain eta zapore jakinekiko esposizioa izateak gero substantzia horiek hautemateko moduan, behin jaio ondoren. Halaber, deskubrituko dugu hormona batzuek eta inguruneak nolako eragina duten umeek portaera oldarkorra izateko. Burmuinaren maketak, burmuin ehunaren laginak, usainen laginak eta zenbait proba psikologiko erabilita, psikobiologiaren mundu liluragarrira gerturatuko gara.


Irutxuloko HitzaIzarne Zelaia, Author at Irutxuloko Hitza\nby Izarne Zelaia - Aza 2, 2018\nIzarne Zelaia: ‘Nire praktikaz, gure ohitura’\nby Izarne Zelaia - Urr 29, 2018\nEuskararen aldeko ekintzak, txokolate janak, argazki kolektiboak, manifestaldiak, boleto saltzeak, bilerak, tonbolak, bertso afariak eta kantuak, udalekuak eta irakurraldiak. Haurra nintzenetik euskararen alde denetarik egin dudala esango nuke. Euskara biziberritzeko eta euskaldunak aktibatzeko halako milaka ekintzari...\nby Izarne Zelaia - Urr 5, 2018\nby Izarne Zelaia - Ira 7, 2018\nby Izarne Zelaia - Uzt 13, 2018\nby Izarne Zelaia - Eka 15, 2018\nby Izarne Zelaia - Api 20, 2018\nby Izarne Zelaia - Mar 2, 2018\nIzarne Zelaia: ‘kaudnum eruG’\nby Izarne Zelaia - Ots 2, 2018\n– «Baietz esaten badut ezetz esan nahi du!». – «Itsusiak polita esan nahi du, handiak txikia, argalak lodia, luzeak motza… Ulertzen?». Hala azaldu zidaten Hodeik eta Udanek, eta, taldearekin bat egin nahian, jolasari ekin nion neuk...


Gasteizen gaur hasiko da XI. FestVal - bizkaie.biz\nBizkaie! 2019-09-02 10:12 Zinemea\nNetflix plataformea barrikuntza nagusia da aurten.\nNetflix plataformea barrikuntza nagusia da aurten, izan be, AEBetako etxeak La casa de las flores umore baltzeko komedia mexikarra estreinauko dau Gasteizen. Gurean urriaren 18an ikusi ahal izango dogu.\nXI. FesTVal, Vitoria-Gasteizko Telebista Jaialdia, ekimen aitzindaria da Espainia mailan. 2009ko irailaren 1ean sortu eben telebistako formatu guztiak jorratzen dituan Espainiako bakarra; lehiaketak, magazinak, telesaioak, kulturea, hezkuntzea eta eduki sozialak zabaltzen dituen saioak, entretenimendu saioak eta bestelakoak dira jaialdi honetako ardatzak.\nUrte honeetan guztietan, Espainiako telebista munduko personaia nagusienak batu ditu FesTVal-ak. Ganera, Espainiako telebistako eduki onenak eta personaia garrantzitsuenak saritu ditu urtero.\nFesTVal publiko nagusiari zuzenduta dago eta helburua irailaren lehenengo astea Euskadiko uriburuan telebistaren jai handia izatea da, tokiko, europako eta nazinoarteko jaia.\nIrailaren 2tik 8ra, denporaldiko telesailik nabarmenenak estreinetan ditue, baita telebista-programa barriak be; emonaldiak, mahai-inguruak, lan-jardunaldiak, telebistako tailerrak, kale ekitaldiak eta programak zuzenean. Omenaldiak egiten dira eta programa eta profesional onenei sariak emoten jakez.\nEiTBk, Euskal Irrati Telebistak, jaialdiaren anfitrioiak dira. Gasteizko FesTVal Telebista Jaialdia bertan parte hartu nahi daben telebistako kate guztiei zabalik dago, kate orokorrak, ez orokorrak eta autonomikoak. Euren partaidetzea gero eta handiagoa da eta, horri esker, FesTVal ebitau ezin dan ekitaldi bihurtu da telebista eta ikus-entzunezko profesionalen artean.\nTelebistako Fikzinoko Zuzendaritza Onenari saria Paco Leónek irabazi dau Arde Madrid lanagaitik, Ava Gardner aktorearen bizimoduan oinarritutako filmagaitik.\nRamón Agirrek (Donostia, 1954), barriz, ibilbideari eskainitako EiTB Saria jasoko dau.\nBeste alde batetik, Bardintasuna 2019 Festval Cima TV saria Ona Anglada, Laura Azemar, Natalia Boadas, Marta Vivet eta Marta Graurem Les de l’hoquei TV3 eta Brutal Mediasek produzidurako serieak irabazi dau.


Europako funtsetarako proiektuak erabakitzeko mahai bat sortzeko eskatu dio EH Bilduk Gipuzkoako Aldundiari\nAldebakarrez egin duen proposamena bertan behera utzi eta proiektuak adostasun gune batean elkarlanean erabakitzeko eskatu dio EH Bilduk Gipuzkoako EAJri.\n| 2020-10-15 12:16:00\nJuan Karlos Izagirre eta Estitxu Elduaienek agerraldia egin dute gaur eguerdian. Bertan Gipuzkoako Aldundiaren gidaritza duen EAJri eskatu diote “hemen eta denon artean” adosteko “gure etorkizuna baldintzatuko duten proiektuak”. “COVID19ak sortutako kalteei aurre egiteko, modu adostuan eta denok batera egin behar dugula aipatzen da behin eta berriz. EH Bilduk martxoaren hasieran Diputatu Nagusiari eskatu zion mahai politiko bat osatzea. Ez zen horrela egin eta hartu diren erabaki guztiak, hau bezala, aldebakartasunetik hartu dira”, adierazi du Izagirrek.\nHori dela-eta, Izagirrek eskatu die bertan behera uzteko pasa den astean egindako 31 proiekturen proposamena eta adostasunerako gune bat sortzea, “adosteko funts horiek nola eta zertara bideratu Gipuzkoan. Sindikatuekin, enpresekin, alderdi politikoekin, unibertsitateekin eta beste eragileekin elkarlanean, proiektuen inguruko hausnarketa estrategikoa eta prozesu gardena guztiz beharrezkoak dira, ahalik eta kontsentsu maila handiena lortzeko”.\nIzagirrek gaineratu du Europako Funtsen zati bat udaletara bideratzea beharrezko jotzen duela EH Bilduk. “Batetik, trantsizio ekologikoan berebiziko garrantzia dutelako udalek, eta bestetik, esfortzu izugarria egin dutelako herritarren beharrei erantzuteko. Askotan beren eskumenekoak ez ziren lanak beren gain hartu dituzte, premiak eta beharrak aginduta. Horregatik, Europako funtsetatik jasotako %30 udalerrietara bideratzea proposatzen dugu”.\nIzan ere, Elduaienek azaldu du Aldundiaren asmoak ez dituztela betetzen Europak ezarritako irizpideak, lehenengotik hasita: proposamena adostua izatea. “Beharrezkoa da erakundeen arteko elkarlana, eta ezinbestekoa udalen zeresana eta eskuhartzea. Gainera, aipatutako 31 proiektuetan ez dago proiektu berririk, denak dira lehendik zeudenak. Aldundiak ez du ulertu Europak eta jendarteak gauzak beste modu batera egin nahi dituela, beste norabide batean. Funts horien bidez, inbertsio publiko zuzena, kalitatezko enpleguaren sorrera eta eragin sozial positiboa gailendu behar dira. Lehentasuna izan behar du ekonomia aurrean ditugun erronka handietara egokitzeak, eta gure administrazioak eta enpresak XXI. mendeko erronka teknologikoetara egokitzeak”.\nGaineratu du bestalde, Espainiako Gobernuak funtsak berak kudeatzeko azaldu duen asmoak kezkatzen dituela, “ez dakigu erkidegoek eta udalek Europako funtsen zein portzentai kudeatu ahal izango duten zuzenean eta horrek kezkatzen gaitu”.


Juan de la Rubia organo jotzaileak kontzertua eskainiko du abuztuaren 5ean, parrokian - Azkoitia - Maxixatzen.eus\nJuan de la Rubia organo jotzaileak kontzertua eskainiko du abuztuaren 5ean, parrokian\nAndoni Elduaien 2020-07-28 12:41\nJuan de la Rubia. (Argazkia: Udala)\nOrgano jotzailearen emanaldia zuzenean jarraitzeko, aurrez doako gonbidapena eskatu beharko da Azkoitiko Udaleko Kultura sailean.\nJuan de la Rubia Castelloko (Herrialde Katalanak) organo jotzaileak kontzertua eskainiko du abuztuaren 5ean, 20:00etan, Azkoitiko parrokian. Donostiako Musika Hamabostaldiaren 81. edizioaren baitan eskainiko du emanaldia Bartzelonako Familia Sakratuaren basilikako organo jotzaile titularra denak; nazioartean ere presentzia nabarmena du castelloarrak.\nKontzertua doakoa izango da, baina egungo egoera kontutan hartuta, ezinbestekoa izango da aurrez gonbidapena jasotzea hitzordura joan ahal izateko. Kontzertura joan nahi dutenek udaletxeko Kultura saileko 943-85 71 70 telefono zenbakira deitu beharko dute astelehenetik ostiralera, 09:00etatik 14:00etara. Deian, izen-abizenak eta telefono zenbakia zehaztu beharko dira. Gonbidapena Kultura sailean edota kontzertuaren egunean parrokiarako sarreran jaso ahalko da, 19:30etik 20:00etara bitartean.\nJuan de la Rubiak J. S. Bach, C. Saint-Saëns, E. Gigout, L. Vierne eta Ch. M. Widor konpositoreen obrak interpretatuko ditu Azkoitian, parrokiako Cavaillé-Coll organoarekin. Azken urteotan, organo jotzailea etengabe aritu da kontzertuak ematen Europako, Latinoamerikako eta Asiako areto nagusienetan. Bakarlari gisa hainbatetan jo du Freiburger Barockorchester orkestrarekin, Händelen organorako kontzertuak eta Bachen kantatak interpretatuz eta erreferentziazkoak diren beste hainbat orkestrekin. Besteak beste, Victor Pablo Perez, Kazushi Ono, Salvador Mas, Tomas Netopil, Simon Rattle edota Henrie Adams zuzendariekin lan egindakoa da. Asier Polo, Raquel Lojendio edota Philippe Jarousky bakarlariekin ere kolaboratu du.\nItziar Urbieta, Loiolan\nDatorren igandean –abuztuak 2–, berriz, Itziar Urbieta Azkoitiko bizilagun azpeitiarrak organo kontzertua eskainiko du Loli Oteizarekin batera, Loiolako basilikan, 20:00etan hasita. Emanaldirako sarrera mugatua izango da, eta kontzertura joan nahi dutenek gonbidapena eskuratu beharko dute aurrez.


Fiskaltzak ezingo du Mumia Abu-Jamal exekutatu epaiketa berririk gabe | Euskal Herriko Mumiaren Lagunen Bloga\nFiskaltzak ezingo du Mumia Abu-Jamal exekutatu epaiketa berririk gabe\n2011ko urriaren 11an, Estatu Batuetako Auzitegi Gorenak jakinarazi zuen epaiketa berri bat izan arte Philadelphiako Fiskaltzak ezin izango duela Mumia Abu-Jamal exekutatu. Izan ere, aurreko apirilaren 26an Mumiaren heriotza zigorraren konstituzionaltasun eza onartu zuen Hirugarren Zirkuituko Auzitegi Federalaren aipamenaren inguruan, Fiskaltzak gora jotzea aurkeztu zuen. Auzitegi Gorenaren erabaki honek 2010eko urtarriletik indarrean zegoen exekuzio mehatxua bertan behera uzten du. Philadelphiako botere egiturarentzako, eta batez ere 30 urtez Mumia erailtzeko kanpainaren buru izan den Poliziaren Anaitasun Ordenarentzako (FOP), momentu bateko porrota suposatzen du honek.\nOrain, Fiskaltzak heriotza sententzia berri bat bilatzen badu, epaiketa berri bat antolatu beharko du; eta soilik Biziarteko Zigorra ala Heriotza Zigorraren sententzia kaleratuko duen epaimahai berri baten aurrean. Fiskaltzak hala egingo ez balu, Mumiari zuzenean Biziarteko Zigorra ezarriko zitzaion baldintzapeko askatasunaren aukerarik gabe.\nHorrelako epaiketa berri batean Mumiak bere askatasuna lortu ez arren, bere ustez, epaimahai baten aurrean bere errugabetasuna erakusteko aukera egokiena izango litzateke hau. Bestalde, Fiskaltzak ez du inoiz epaiketa berri bat antolatu nahi izan, Mumiak bere aurka egin diren Estatu krimenak agerian uzten dituen frogak erakuts ditzakeelakoan.\nNahiz eta Gorteen arabera askatasuna ez den aukera bat, presio publiko gogorra erakutsiz betiere tresna juridikoren bat aurkitu dezaketela badakigu. Baina Gorteetatik at, Mumiaren aldeko beste faktore ugari dago: Kalifornian 12.000 preso inguruk espetxeko baldintza kaxkarren aurkako gose greba mantentzen ari dira, edota Wall Street okupatzeko mugimendu eraberritzaile honen txinparta iraultzailea.\nDatorren abenduaren 9an, nazioarteko elkartasunerako egun oso garrantzitsua izango dugu. Mumia Abu-Jamal atxilotu, espetxeratu eta heriotzara zigortu zutenetik 30 urte beteko dira, eta Euskal Herriko Mumiaren Lagunok nazioarteko deialdiarekin bat eginez, Mumiaren aldeko kanpaina jarriko dugu martxan Euskal Herrian zehar: In prison my whole life dokumentalaren euskarazko azpitituluekin Global Screaning delakoa (filmaren proiekzioa antolatzeko eta edozertarako jar zaitez gurekin kontaktuan, mumiaaske@gmail.com), hitzaldiak, elkarretaratzeak, informazio banaketa, kale izenen berrizenpetze sinbolikoa, etab. Mumia Abu-Jamal eta beste preso politiko guztien askatasun osoa lortzeko borrokak badirau.\n← Oraindik aldaketarik ez, Mumiaren kasuaren borroka legalean\nMumiaren aldeko Kanpaina martxan →


“Invisible Express” film lehiaketarako deialdia | Nontzeberri\nHasiera/IKUS-ENTZUN/“Invisible Express” film lehiaketarako deialdia\nIkus-entzunezkoen balio positiboak helarazteko tresna gisa erabil daitezen eta unibertsitateko komunitatean erreferentziazko eredu solidarioak izan daitezen, Kultura, Communication y Desarrollo GKEak, Film Sozialak Zinema Ikusezinaren Nazioarteko Jaialdiak eta EHUko Lankidetza Bulegoak Invisible Express lehiaketarako deialdia egin dute.\nIrailaren 30etik urriaren 8ra arte egingo da Invisible Express film laburren 8. lehiaketa, eta EHUn ikasten duten pertsona guztiek parte hartu ahalko dute, banaka edo taldeka, baina talde bakoitzak obra bakarra aurkeztu ahalko du. Aurkeztutako film labur bakoitzak gehienez ere 3 minutu iraungo du, kredituak barne. Lanak orijinalak eta argitaragabeak izango dira, eta euskaraz zein gaztelaniaz aurkeztu ahalko dira.\nFilm labur irabazleek sari hauek jasoko dituzte: Epaimahaiaren Saria (1.000 €), eta Ikusleen Saria (500 €)\nEpaimahaiaren erabakia apelaezina izango da, eta urriaren 22an jakinaraziko da.\nJakingarri guztiak helbide honetan dituzue.


Hasiera bikaina Dominion eta Lointek taldeek | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Nagusiak » Hasiera bikaina Dominion eta Lointek taldeek\nBizkaiko Saskibaloi zaletuek aspalditik esperoan zeuden asteburua iritsi zen, izan ere FEBeko gure taldeek denboraldia abiarazi zuten, EBA ren hasieraren esperoan. Maila goreneko saskibaloian dauden gure taldeek garaipenekin abiarazi zuten denboraldia eta Zornotza ST eta GDKO Ibaizabalek porrota jaso zuten etxean.\nDominion Basketek Fuenlabradan hasi zuen Endesa Liga. Madrildarrek errantasunak aurkitu zituzten hasieran baina Carles Duranen mutilen lan gogorrari esker buelta eman zioten 16-10koari eta atsedenaldirako 31-47 zegoen markagailuan. Egindako lan onari esker, beltzezko gizonak abantaila mantentzeko gai izan ziren. Scott Bamfothek lan bikaina egin zuen eta Funlabradakoen azken ahalegina ez zen nahikoa izan Bilbotarren garaipena ekiditeko.\nGernikarrek ligako bigarren jardunaldia jokatzen zuten,eta asteazkenean Extremaduran, talde igo berri baten aurka jasandako porrota eta gero garaipenaren bila atera ziren.\nBigarren partida hau, igandean ospatu zen eta Lacturale Araskiren aurkako derbia izan zen. Azken 15 egunetan hirugarren aldiz ikusten zuten elkar eta hirugarren aldiz Gernikarrak izan ziren garaile. Euskal Koparen finalean eta Javi Durango Memorialeko finalean irabazi ondoren. Gasteiztarrak estu hartu zieten Gernikarrei lehen hamar minutuetan (17-14), Carter barrutik erabakitzen hasi arte. Diez, Pina eta Asurmendiaren kanpoko bonbardaketari esker 43-19 heldu ziren atsedenaldira. Lointek taldeak erasoan jarraitu zuen, Al-Qázeres en aurkako huts egiteak ez errepikatzeko eta garaipena Malosten geratu zen 66-47.\nAukera ona galdu zuen Mikel Garitaonandiaren taldeak. Zailtasun asko izan zuten zornotzarrek, horietarik bat partida Malosten jokatu behar izan zutela, irailean izandako euriteek Larreako kiroldegiko kantxa urak hartu eta gero.Aipatzekoa Gernika-Lumoko Udalak eta Gernika KESB taldeak Zornotzarrei eskainitako erraztasunak. Partidari dagokionez, defentsan egindako lan onari esker, kataluniarrek partida irabaztea lortu zuten.10. minuturako 17-27 zioan aurretik Tarragonako taldea baina kanpoko lanari esker etxeko taldeak partidari buelta ematea lortu zion (18 tripletatik 7 sartu zituzten lehen zatian). Baina defentsan emandako erraztasunek eta Tarragonako taldeko Gantt eskoltaren lanari esker, hirugarren laurdenaren amaiera 61-77 zegoen markagailua. Honenbestez, lehen partida eta lehen porrota zornotzarrentzat.\nGaldakoztarrek ezin izan zuten liga garaipenarekin hasi, mailako talde indartsuenetariko baten aurka.Leongo neskak hobeto hasi ziren 3-10ekoa jarriz, baina Estitxu Ibarretxek partida gelditu zuen 9. Minutuan 11-17koarekin. Aponte eta Valientek mezua ulertu zuten eta partida orekatuagoa jokatu zen. Azken laurdenean Tenak aldea ateratzea lortu zuen eta Benet eta Gonzalezen hirukoei esker partida bereganatu zuten.\nParte hartu eta gozatu IV Saskibaloiaren Jaian Hurrengo sarrera :


Hitz gakoen bidez / Mots clés : ipuin\nJosebak aspalditik maite du ipuinen kondatzea, eta ipuin kondalari gisa ere luzaz ibili da. Berarekin elkartu gira ipuin kondalaritzaz eta bere ibilbideaz mintzatzeko.\nMusika : W .A.. Mozart - « Concerto flauta eta harparentzat »\nIraupena / Durée : 8:07\nData / Date : 30/11/17\nZergatik ez dute leiendek iraungitze datarik?\nJean-François Cerquand-ek XIX.en mendean egin « Ipar Euskal Herriko Legenda eta Ipuinak » bildumaren transkripzioa berrargitaratu berri du Anuntxi Aranak Gatuzain-ekin.\nElkarrizketa honetan, Anuntxik jatorrizko kondairak irakurtzearen garrantziaz ohartarazten gaitu.\nIraupena / Durée : 05:32\nData / Date : 4/01/17\n« Gogoratzen nauzuenetan »… ama mindu baten indarra eta eredua (Txingudi Anti Sexista)\nTxingudi Anti Sexista plataformak Asun Casasola Ipuin Motzen Lehiaketa abiatu zuen 2014an. Egitasmoa hausnarketa batetik sortu zen : eraso edo erailketa sexista bat gertatu, salatu eta hurrengorarte itxaron baino nola egin indar berria eta positiboa sortzeko ? Nagore Laffage oroitzeaz gain, bere amak irudikatzen duen borroka nahi zuten balorean jarri. Oihana Llorente Arretxea ekimenaren bultzatzailetakoak lehiaketa horri esker sortu den "Gogoratzen nauzuenetan" izeneko ipuin ilustratuen bilduma aurkeztu digu.\nMusika : Cat Power Willie


Anzaldo eskola (Bolivia) « ITAKA\n> COCAPATA-ko IKASTETXEA (BOLIVIA)\n> Anzaldo eskola (Bolivia)\n> Bafia-ko lehen hezkuntza eskola (Camerún)\n> BAMENDJOU-ko LEHEN HEZKUNTZA ESKOLAK (CAMERÚN)\n> Bamenda-ko lehen hezkuntza eskola (Camerún)\n> BANDJOUN-eko “CALASANZ” ESKOLA TEKNIKOA (CAMERÚN)\n> MENTEH-eko “NAZARETH CENTER” BASERRI-ESKOLA (CAMERÚN)\n> ST. JOSEPH CALASANZ MIDDLE AND HIGH SCHOOL KAMDA-N (INDIA)\n> Aryanad-eko eskola (India)\n1993 urtetik daude Eskolapioak lanean Anzaldo-ko eskolan. Anzaldo 3.100 metrotako altueran kokatzen da. Eskolak 850 neska-mutil laguntzen ditu, batez ere inguruko mendietan dauden 69 herri-komunitate txikietan bizi direnak, Anzaldo-ko herrialdean (645km2).\nKomunitate guztietan herri-eskola txikiak egon ohi dira irakasle bat edo besterekin ikasle kurtso batzuk eramateko; hala ere, “San José de Calasanz” eskola da Lehen hezkuntza eta Bigarren hezkuntzako maila guztiak eskaintzeko gai dena bere ikasketak kalitatez jarraitu nahi duten ikasleentzat.\nAzken urte hauetan, ikasle kopurua jaitsi ahala komunitate batzuen eskola txiki asko ixten ari dira etengabe. Anzaldo-ko ikastetxea komunitateetan bizitzen jarraitzen dutenentzat aukera bakarra bilakatzen da.\nHezkuntza kalitateak eta Eskolapioen eta hezkuntz-komunitatearen konpromisoak ikastetxea herrialdean eta inguruetan erreferentea izatea lortzen dute.


Ez zaitez hainbeste "biziatu", aukera asko daude Minecraften, ezagutu itzazu! | Doplay\nEz galdu denbora gehiago Minecraft jolaste hutsean! Ikasi nola programatzen den.\nAND, OR eta XOR ate logikoak, IF-ELSE motako jarraibideak… sor ezazu istorio lineal bat zuk zeuk sortutako pertsonaia eta MOBekin, edota sortu jokalari anitzeko mapa bat, bertan beste taldeen aurka aritzeko. Murgildu Redstone-ean –elektrizitatearen simulazio moduko bat– eta sortu mekanismo sinple eta konplexuak honekin. Utzi aske zure sormena. Minecraft-en ari zarela! 3D-ko ingurune aski zabal batean, taldean lan eginez.\nBi talde: Laranjak Urdinen aurka! Nor iritsiko da lehenengo kontrol puntura? Nork garaituko du beste taldea? Nork iraungo du zutik?\nJokalari anitzeko mapa bat sortzen murgilduko gara burubelarri. Talde bakoitzaren zonaldea definitu eta eraikiko dugu, eta gaia, baimendutako lanabesak eta armen sorginkeriak, etab. aukeratuko ditugu. Erraza dirudi baina antolamendu on bat beharrezkoa da. Lehentasunak definitzea, eginbeharrak egokitzea, denborak kontuan edukitzea, betetzeko modukoak diren helburuak finkatzea eta, batez ere, lantalde on bat osatzea, funtsezkoak dira helburua lortzeko. Portaerak programatuko ditugu eta Minecraft plataformak eskeintzen dizkigun komando-bloke famatuak erabiltzen ikasiko dugu. Ez sartu gehiago zerbitzarietan, sortu zuk zeurea, zuk nahi duzun partaideak baino onartuko ez dituena.


Modified atmosfera pack (MAP) - Utien Pack Co ,. Ltd.\nOrdeztu paketean dagoen gas naturala produktuaren berariazko gasarekin. Youtianyuan-ek atmosferan aldatutako ontziratzeko bi modu daude batez ere: termoformatzeko atmosfera aldatuko ontziak eta kutxa aurrefabrikatuak atmosfera eraldatuko ontziak.\nAtmosfera aldatuko ontziak (MAP)\nGiro aldakorreko ontziak produktuen forma, kolorea eta freskotasuna mantentzeko izan ohi dira. Paketean dagoen gas naturala produktuarentzako egokia den gas nahasketa batek ordezkatzen du, normalean karbono dioxidoaz, nitrogenoaz eta oxigenoz osatua.\nMAP Packaging Termoformazioan\nMAParen erretilua zigilatzea\nHaragi gordinak / egosiak, hegaztiak, arrainak, frutak eta barazkiak edo ogia, pastelak eta kaxako arroza bezalako janari prestatuak biltzeko erabil daiteke. Janariaren jatorrizko zaporea, kolorea eta forma hobeto kontserbatu ditzake, eta kontserbazio epe luzeagoa lor dezake. Zenbait produktu mediko eta tekniko biltzeko ere erabil daiteke.\nAtmosferan aldatutako ontziek produktuen iraupena luzatu dezakete elikagai gehigarririk erabili gabe. Produktuak garraiatzeko prozesuan babes funtzioa izan dezake produktuaren deformazioa ekiditeko. Produktu industrialetan, atmosfera aldatuko ontziak erabil daitezke korrosioa ekiditeko. Medikuntzaren industrian, atmosfera eraldatuaren ontziak ontzi-eskakizun handiko produktu medikoak babesten ditu.\nTermoformatzeko film luzagarrien ontziratzeko makina eta aurrez moldatutako kutxa ontziratzeko makina atmosfera aldatuko ontziratzeko erabil daitezke. Aurreformatutako kaxa ontziratzeko makinak aurrez prestatutako garraiatzaile kutxa estandarra erabili behar du, eta termoformatzeko ontziak makinak beste prozesu batzuk burutu behar ditu, hala nola, ijeztutako filma linean luzatu ondoren. Atmosfera aldatuaren ondoren ontziratutako produktuaren forma kutxa edo poltsa da batez ere.\nTermoformatzeko ontziak egiteko makina bezeroen beharren arabera pertsonaliza daiteke, hala nola, gogortzailea, logotipoak inprimatzea, kako-zuloa eta bestelako egitura funtzionalen diseinua, ontzien egonkortasuna eta marka ezagutzea hobetzeko.\nTermoformatzeko Enbalatzeko Makina Zurruna\nErdi erretilu zigilatzaile automatikoa


Sareta Kaskoa Boxeo Muay Thai MMA Kick Boxing Krav Maga - Buddha Fight Wear\nHasiera / Kaskoa Boxeo Muay Thai MMA Kick Boxing Krav Maga\nKaskoa ZERRENDA ZEHAZTUA\nKasko beltz gorriaren kaskoa, Boxing, Muay Thai, MMA, Kick Boxing K1, Krab Maga ... erabil daiteke.\nKalitate handiko larruz egina, erabili edo desmuntatu ahal duzun ABS plastikozko parrilla batekin.\nVelcro itxiera erregulagarria du.\nAukera ezin hobea da aurpegiari kolpeak eman gabe entrenatu nahi dutenentzat.\nBabestu begiak, sudurra, ahoa eta aurpegia.\nABS parrilla desmuntagarria kaskoa erabilita edo gabe. Babes hau ezin hobea da neurri handiagoak hartu nahi dituzten borrokalarientzat.\nKalitate handiko larruarekin egindako kaskoa. Zorrotzekiko erresistentzia handiagoa eskaintzen du eta buruak inpaktuak kentzen ditu, zauriez kezkatu gabe.\nHainbat geruzaz egina dago betegarria, gogortasun maila ezberdinak ditu aurpegira hobeto moldatzeko eta atxikimendu hobea emateko.\nEskuz egindako kalitate handiko larruarekin.


Okil gibelnabarra Euskal Herriko hegazti espezierik berezienetariko eta urrienetariko bat da. Baso hostozabal zaharrei estuki loturiko espeziea da, izaera kontinentala duena, eta gure inguruan Iparraldeko eta Nafarroako hainbat txokotan soilik ezagutzen ez dena. Tamaina txikiko okila da, ertainaren oso antzekoa, baina bizkarraldean izena ematen dion orban txuria duena. Mundu mailako kontserbazio-egoera ona den arren, Pirinioen mendebaldera mugaturiko populazioa oso murritza da.\nDendrocopos generoko gainerako okilen antzeko morfologia du okil gibelnabarrak, baina gainerako espezieak baino handiagoa da. 25-28 cm bitarteko gorputz-luzera du, eta 40-45 cm bitarteko hego-zabalera. Arren buru-gaina gorria da, eta emeena, aldiz, beltza. Aurpegia, orokorrean, zuria da, baina mokoaren ertzetik lepoaldera hedatzen den orban beltza izan ohi du. Sabelaldea zuri-arrea da, alboetan orban ilunduna, eta behealdera hurbildu ahala gorriztagoa. Bizkarraldea, berriz, beltza da lepoaren inguruan, baina zuria beheraxeago. Zurialde hori da, hain zuzen, espeziea identifikatzeko ezaugarri nagusiena. Hegoetan marra zuri eta beltzek tartekatzen dira.\nAntzeko morfologia dute bi espezieek, eta tamainaz ere gainjarri daitezke. Okil handiak, ordea, ez du gibelnabarrak bizkarraldean duen orban zuririk, eta hark ez bezala sorbalda zuriak ditu. Gainera, sabelaldea leuna da, orban ilunik gabea.\nMorfologikoki oso-oso antzekoak dira. Okil ertaina gibelnabarra baino txikixeagoa da, eta bi espezieak bereizteko modu bakarra gibelnabarraren bizkarraldeko orban zuria da.\nMorfologikoki oso antzekoak dira bi espezieak, baina okil txikia, izenak berak dioen bezala, txikiagoa da. Gorputzaren luzera 15 cm ingurukoa izan ohi da, eta hego-zabalera ez da inoiz 30 cm baino handiagoa izaten. Okil txikiak ez du gibelnabarrak bizkarraren azpialdean duen orban zuririk, eta sabelaldean ez du gibelnabarraren pareko orban ilunik.\nIzaera kontinentaleko espeziea da, Europa erdialdetik Asia ekialdeko kostalderaino hedatzen dena. Pleistozenoko aldaketa klimatikoek eragindako banaketaren dinamikak, populazio isolatuak utzi zituen Europa mendebaldeko mendiguneetan, eta horietako bat Pirinioen mendebaldean aurki daiteke. Populazio hori Zuberoara, Nafarroa iparraldera eta Pirinioetako mendebaldeko gertuko zonaldeetara mugatuta dago, eta gertuen duen hurrengo populazioa Alpeetan du.\nEsan bezala, Europa hego-mendebaldeko populazio isolatuaren banaketa Euskal Herriko ipar-ekialdeko basoetara murrizturik dago. Mendebalderen ezagutzen den populazioa Basaburuan dago, eta handik ekialdera Bertizen, Aldudeko mendietan, Iratin, Belaguan eta era horretako baso zabal eta zaharretan soilik aurki daiteke okil gibelnabarra. Ekialdeko muga, aldiz, Aragoiko Ansó bailarako pagadietan du. Pirinioen hegoaldeko populazioaren % 70 Kintoa-Aldudeko mendietan eta Iratin dago (Cárcamo 2006).\nBaso zaharrei estuki loturiko espeziea da, apurka-apurka usteltzen ari den egur hil ugari duten basoen zalea, hain zuzen. Urkiak, astigarrak, lizarrrak edota zumarrak dituzten baso hostoerorkorretan bizi da, baina gure ingurunean pagadiekin estuki erlazionaturik dago. Baldintza hotzetara ondo moldaturiko espezia izanda, goi-mendietako basoetan ere aurki daiteke, eta pagadi-izeidietan edo pinu gorridun pagadietan ere bizi da. 300 eta 2000 metroko bitarteko altuera-tartean topatu da espezie hau.\nOrnogabe xilofagoek osatzen dute espezie honen dieta. Egurraz elikatzen diren kakalardoak dira elikagai ohikoena, bai imagoak zein larbak, baina landare-haziak eta basafruituak ere jaten ditu (Winkler et al. 1995).\nEspezie monogamoa da, eta normalean bikote berberarekin txitotzen dute urtero. Ugal sasoitik at bikotea elkarrekin mantentzen den, ordea, ez da ezaguna. Urtean txitaldi bakarra izaten du espezie honek. Txitotzeko 6-8 cm-ko diametroa duten zuloak egiten ditu zuhaitz ahuletan, 30 cm inguruko sakonera izaten dutenak, eta bikoteak 2-4 aste igaro ditzake habia prestatzen. Zulook 20 metrotik behera egin ohi dituzte. Emeak kolore zuriko 3-5 arrautza erruten ditu otsaila eta ekaina bitartean, eta 12-16 egunez inkubatzen dituzte bi gurasoek. Bitartean, arra arduratu ohi da emea eta kumeak elikatzeaz. Txitoek hiru aste inguru behar izaten dituzte lumajea garatzeko, eta 25-28 egunez mantentzen dira habian lehen hegaldia egin arte. (Cramp 1985).\nIngurune onenetan 100 ha-ko 0,3-0,7 bikoteko dentsitatea aurki daiteke (Grangé 2001). Bikote bakoitzak 1-2 km2-ko eremua behar izaten du (Winkler et al. 1995). Altuera handiko basoetan bizi direnak beherago dauden basoetara mugitzen dira udazkenean (Elosegi 1985).\nBizi-luzetasuna 3-4 urtekoa da (Cramp 1985).\nEz da espezie honetaz sarri elikatzen den animaliarik ezagutzen.\nMundu-mailako kontserbazio-egoera ona da, eta ondorioz, IUCN erakundeak Least Concern kategorian sailkaturik dauka espeziea. Europan 100.000 bikote inguru bizi direla estimatzen da; gehienak kontinentearen ekialdean. Ez da gauza bera gertatzen, ordea, Pirinioen mendebaldera mugaturiko lilfordi subespeziearen populazio isolatuarekin. Populazio osoan 330 bikote ugaltzaile daudela estimatzen da (Cárcamo 2006), eta Nafarroan, berriz, 77-94 bikote inguru (Martí & del Moral 2003)- “Galzorian” kategorian sailkaturik dago Nafarroako Espezie Mehatxatuen Katalogoan. Espainiako Katalogoan, aldiz, Zaurgarri kategorian sailkaturik dago. Dena den, populazioa murritza izan arren, egonkortuta dagoela dirudi. Haren biziraupena habitatarenarekin estuki loturik dago, eta egur hil askoko basoak ezinbestekoak dira okil gibelnabarrak gurean biziraun dezan.\nCramp S. 1985. Birds of Europe the Middle East and North Africa. Oxford University Press. New York\nWinkler H, Christie D, Nurney D. 1995. Woodpeckers. Houghton Mifflin Company. Boston\nGrangé JL. 2001. Le Pic à dos blanc Dendrocopos leucotos lilfordi dans les Pyrénées françaises. Ornithos, 8(1): 8-17\nEgilea: Antton Alberdi | Sorrera: 2013/05/13 | Azken eguneraketa: 2013/06/19 | Bisita-kopurua: 1318 | Argazki nagusia: Dusan Brinkhuizen


Izena eman daiteke udal elkartearen Hazilan programan - Zumaia - Baleike.eus\nIzena eman daiteke udal elkartearen Hazilan programan\nIñigo Gaiton 2021-07-12 18:00\nPrestakuntza jasotzeaz gain, enpresetan ordaindutako praktikak egiteko aukera izango dute programan parte hartzen dutenek.\nUrola Kostako Udal Elkarteak Hazilan programaren 12. edizioa antolatu du, herritarrei lan-munduan murgiltzen laguntzeko helburuarekin. 20-44 urte bitartean eta goi mailako ikasketak dituztenei zuzendutako egitasmoa da. Programaren bidez, Ukuek lana bilatzen lagundu nahi die langabeei; lanean ari direnei, aldiz, lan-aukerak hobetzea erraztu nahi zaie.\nOrdaindutako praktikak eta hiru ataleko programa\nUdal elkarteak azaldu duenez, enpresetan praktikak egiteko aukera izango dute programako parte hartzaileek. Gainera, estreinakoz, praktika horiek ordaindu egingo dira, Ukueren arabera.\nHazilan egitasmoaren programak hiru zati izango ditu: lehengoan, zeharkako konpetentziak landuko dira, bizipen-prestakuntza pertsonalizatua eta integrala eskainiz. Gero, praktikak hasi aurretik, parte hartzaileek teknologia berriei buruzko 24 orduko prestakuntza jasoko dute; zehazki, sarean norberaren marketina behar bezala egiteko gakoak azalduko dira. Azkenik, 200 orduko praktikaldiarekin itxiko da prograna.\nOrain arte 165 lagunek parte hartu dute Hazilanen aurreko edizioetaen, eta Ukuek adierazi du emankorra izan dela programak izan duen ibilbidea.\nUztailaren 29an, ostegunarekin, informazio saioa egingo dute, interesatuei egistasmoaren xehetasun guztien berri emateko. Online izango da, Gotomeeting plataformaren bitartez.\nSaioan parte hartu ahal izateko, izena eman behar da aurrez, galdetegi hau beteta.\nHazilanek plaza kopuru mugatua izango du, eta denera 16 partaiderentzako tokia egongo da. Ukuek dagoeneko zabaldu du izena emateko epea, eta Udal Elkartearen egoitza elektronikoan egin daiteke inskripzioa.\nTramitazioa modu telematikoan egin ezin dutenek, egoitza elektronikoan dokumentua deskargatzeko aukera dute, bete eta Udal Elkartearen egoitzan entregatzeko.\nHemen klik eginda eskuratu daiteke Hazilan programaren hamabigarren edizioari buruzko informazio osatuagoa.


Gidaririk gabeko automobilen aurrerapenak | Consumer\nGidaririk gabeko automobilen aurrerapenak\nFabrikatzaile eta legegileen erronkak ibilgailu autonomoak merkaturatzeko\nXX. mendean, ibilgailu motordunen eta aeronautikaren garapen betean, zientzia-fikzioaren iragarpen errepikarietako bat eta futuristen asmoa zen auto hegalariak eta automatikoak erabiltzea pertsonen joan-etorrietan estandar gisa. Hala ere, 2014an, auto hegalariek, badira ere, bideragarri edo praktikorik egiten ez dituzten arazo askori egin behar diete aurre. Hala ere, ez da fantasia izango, laster errealitate komertzial bihurtzeko, edozein erabiltzaileren eskura, gidaririk gabeko autoak edo ibilgailu autonomoak. Artikulu honek ildo horretan egiten diren aurrerapenak aztertzen ditu.\nIbilgailu autonomoak dira bakarrik edo erdi-automatikoki gidatzen diren autoak, bi punturen artean mugitzeko pertsona baten esku-hartzerik gabe. Kalkulu batzuen arabera, Nissan enpresarena adibidez, 2020. urtean auto horiek dagoeneko eskuragarri egongo dira etxeko merkatuan. Eta 2040rako, Ingeniari Elektriko eta Elektronikoen Institutuaren (IEEE) arabera, autoen% 75 autonomoak izango dira, batez ere errepideko merkantzien garraioan aritzen diren guztiak.\nNissan, General Motors, Volkswagen, Audi, BMW, Volvo, Mercedes edo Toyota bezalako fabrikatzaileak teknologia ezberdinekin esperimentatzen ari dira, gidaririk gabeko ibilgailuen proposamenak prest izateko. Pasa den urtean, CES de Las Vegas kontsumoko elektronikako produktuen azokan, aurreko bertsioekin alderatuta teknologia eta ekipamendu trinkoagoa erabiltzen duen auto autonomo berria erakutsi zuen BMWk. Orain arte, ibilgailu eraldatuen makineriak maletategia eta autoaren goiko aldea hartzen zituen, hainbat gailu eta sentsorerekin. BMWren proposamenak murriztu egiten du okupatutako espazioa eta pisua.\nHorrelako ideiak izan arren, sektoretik kanpoko enpresa batek bultzatu du horrelako autoa eskaintzeko lasterketa; hain zuzen ere, epe ertainean komertzialki proiektu bideragarri bat aurkeztu zuen lehen enpresak (Google).\n2040an ibilgailuen %75ek gidaririk gabe funtzionatuko dutela kalkulatzen da\nGidaririk gabeko ibilgailuen abantailak, etxeko erabiltzaileen ikuspegitik, errepideko segurtasuna hobetzea da. Izan ere, istripu gehienak gidariaren akatsen ondorioz gertatzen dira, eta energia-kontsumoa murriztu egiten da, auto autonomoek ez baitute gidatze agresiborik egiten, gidari askok bezala.\nHala ere, mota horretako ibilgailuak zabalik daude zerbitzu profesional berriak garatzeko, hala nola taxiak edo gidaririk gabeko kamioiak, erabiltzaileei edo merkatariei puntu batetik bestera modu eraginkor eta seguruagoan eramateko. Zentzu horretan, joan den udan, Googlek, arrisku-kapitaleko enpresaren bidez, 258 milioi dolar inbertitu zituen Uber-en, munduko hainbat hiritan lan egiten duen taxi pribatuen zerbitzuan. Bilatzailearen apustua litzateke taxi horietako batzuk autonomoak izatea.\nLegeria, teknologia baino motelagoa\nErronken artean daude automatizazio eta segurtasun maila desberdinei dagozkienak. Hau da, zer gertatzen den jakitea ibilgailua bakarrik dagoenean eta zer segurtasun-mekanismo erabiltzen diren, balaztatze automatikoa adibidez, behar izanez gero. Logikaren arabera, akats baten eraginak alderdi dramatikoak izan ditzake sistema horietan.\nArlo honetan aurrerapen tekniko azkarrak izan arren, horiek merkaturatzeko lege-aldaketak askoz ere motelagoak dira\nBeste alderdi garrantzitsu batzuk softwarearen segurtasun-akatsak dira, istripu bat eragin dezaketenak, edo delitugile batek urruneko autoaren kontrola hartzeko aukera ematen dutenak. Beste gai batzuk ere arduratzen dira, hala nola istripua gertatuz gero erantzukizuna (hau da, mugatu egiten da autoaren jabea edo fabrikatzailea den), derrigorrezko erantzukizun aseguruei begira.\nGainera, maila politikoan, aldaketa teknologiko horrek eragin litzakeen gidari profesionalen lanpostuetan gerta daitezkeen galerak ere eragozten dituzte, taxiaren sektorean edo ibilbide luzeko garraioetan gerta daitekeen bezala.\nEstatu Batuetan, Google bezalako enpresak ohiko errepideetan eta benetako zirkulazio-egoeretan probak egiten ari diren herrialdeetan, fabrikatzaileek Gobernuari presioa egin diote, Nevada, Michigan, Kalifornia eta Floridako legeetan aldaketak egiteko, horrelako autoak erabili ahal izateko. Legeria horiek ibilgailu autonomoak erabiltzen uzten dute, betiere pertsona bat gidariaren eserlekuan badago, larrialdietan automobila kontrolatzeko.\nBaina ez da Googlek Estatu Batuetako funtzionarioei egiten dien lehen aldia aurrerapen teknologikoei ezarritako murrizketa batzuk geldiarazteko. Azken egunetan, bilatzaileak ahalegina egin du zenbait egoeratan Google Glass-ekin gidatzeko. Horren murrizketa nagusia entzungailuak ibilgailu baten barruan debekatzea da, eta hori beharrezkoa da Googleren betaurreko adimendunak erabili ahal izateko.\nauto autonomoak automatikoki gidatzea internet de proximidad-eu


Lopezek ez du PSOE zuzenduko eta ez ditu hauteskundeak aurreratuko\nRubalcaba Presidente balitz, Parlamentuan ordezkaritza duten alderdi guztiekin hitz egingo luke, Amaiurrekin ere, esan du Jose Antonio Pastorrek\nPatxi Lopez PSE-EEko idazkari nagusi eta Eusko Jaurlaritzako lehendakariak ez duela PSOE zuzenduko, ez dituela hauteskundeak aurreratuko eta berriz sozialisten hautagaia izango dela berretsi du PSE-EEko bozeramaileak, Jose Antonio Pastorrek.\nEra honetan, Patxi Lopezen etorkizunaren zurrumurruekin amaitu nahi izan du. Gainera, Alfredo Perez Rubalcaba Gobernuko Presidente izan balitz, ordezkaritza parlamentarioa duten alderdi guztiekin hitz egingo luke, Amaiurrekin baita ere, adierazi du.\nAstelehen honetan, PSE-EEk barne hausnarketa hasi duela esan du, hauteskunde orokorretan izandako emaitza txarrak direla eta, eta otsailean PSOEren Kongresu Federala egin bitartean luzatuko dela adierazi du.\nInformazio gehiago:Eitb: Lopezek ez du PSOE zuzenduko eta ez ditu hauteskundeak aurreratuko\n42 aldiz ikusita


Seigarren masa-itzalaldian gaude? | Consumer\nSeigarren masa-itzalaldian gaude?\nGizakiak arriskuan jar dezake bere existentzia eta espezie gehienena, ingurumenean duen eragina kontrolatzea lortzen ez badu.\narabera: Astelehena, 2006ko azaroaren 06a\nGizakiaren hazkunde jasanezina ingurumena aldatzen ari da, eta, beraz, espezie-desagerpenen egungo tasa kezkagarria da: Egunean 100 espezie daudela jotzen da, sua itzaltzeko ohiko prozesua 2 edo 3 espezie denean. Aurreikuspen batzuen arabera, erritmo horri jarraituz gero, mende erdian espezieen %30 desagertu egingo da.\nHorregatik, gero eta aditu gehiagok diote Lurra itzaltzen ari dela. Hain zuzen ere, Richard Leakey paleoantropologoak “Seigarren Itzalaldiaz” hitz egiten du, planetaren historian zehar gertatutako bost suntsipen masiboen hurrengoa, non espezieen %50 baino gehiago desagertu baitziren jatorri naturaleko hainbat arrazoirengatik.\nSeigarren desagertze horretan —dinosauroak desagertu zirenetik izan den handiena—, gizakia izango zen haren eragile nagusia, Leakey-ren arabera, bi fase bereizten baititu prozesu horretan. Lehen etapa duela 100.000 urte hasi zen, lehen gizakiak planeta osoan zehar sakabanatzen hasi zirenean, eta horrek jatorrizko espezieak suntsitzea ekarri zuen. Bigarren fasea duela 10.000 urte gertatu zen, nekazaritza eta zibilizazioa iritsi zirenean. Horri esker, gizakiak hazkunde esponentziala izan zuen eta baliabideak ustiatu zituen naturaren kontura.\nBabes ekologikoko neurriak hartzea, beranduegi izan aurretik, funtsezkoa da, eta kontsumitzaileek zeregin erabakigarria dute horretan.Babes ekologikoko neurriak hartzea, beranduegi izan aurretik, funtsezkoa da, eta kontsumitzaileek zeregin erabakigarria dute horretan. Ingurumena zaindu eta babesteko ekintzak ezinbestekoak dira sua itzaltzeko tasa gutxitzeko. Bestalde, ezinbestekoa da biztanleria-hazkundea egonkortzea, energiaren eta baliabideen kontsumo arrazionala, edo eguneroko bizitzan garapen jasangarriaren aldeko praktika ekologistak onartzea, Seigarren Itzaltzea “Hirugarren Suntsipen Global” bat izan ez dadin, duela 245 milioi urte gertatu zen bezala, bertan espezieen %90 desagertu baitziren.\nHala ere, datuak kezkagarriak diren arren, itxaropenerako arrazoiak ere badaude. Natura Babesteko Nazioarteko Batasunak (UICN) mehatxatutako espezieen zerrenda gorriak erakusten du urtero handitzen dela biodibertsitatearen galera. Hala ere, espezie batzuek zerrendako postu arriskutsuetatik ateratzea lortzen dute, kontserbazio- eta berreskuratze-ekintzei esker, hala nola, kola zuriko arranoak, arrano kalva amerikarra, Lord Howe uharteko intsektu makila, Bavariako sagua, aurpegi berdeko dortokak, Gomerako musker erraldoia eta itxaropentsua, eta abar.\nNolanahi ere, zientzialariek gogorarazten dute desagerpena Lurreko bizitzaren hasieratik gertatzen den prozesu naturala dela, eta, gainera, espezie berriak garatzeko eta sortzeko beharrezkoa dela. Adibidez, dinosauroen suntsipena onuragarria izan zen ugaztunek eboluzionatu eta gizakia ager zezaten. Hala ere, gaur egun suntsipen masiboko fenomeno bat gertatuko balitz, milioika espezie desagertzea, horien artean gizakia, saihestezina litzateke.\nSeigarren Iraungipena eragingo luketen arrazoiak\nAditu batzuek espezieen suntsipen masiboa eragingo luketen bost giza jarduera eskaintzen dituzte:\nHabitata suntsitzea: Segur aski, espezieak desagertzeko arrazoi nagusia. Nekazaritza, basogintza, abeltzaintza edo industriako jarduerek, azpiegituren eraikuntzak edo neurrigabeko urbanizazioak izaki bizidunen bizileku eta euskarri diren naturguneak murriztu edo kentzen dituzte.\nKutsadura eta klima-aldaketa: Ekosistema kutsatu baten ondorioz, izaki bizidun asko ezin dira egokitu, eta, beraz, desagertu egiten dira. Era berean, klima-aldaketa desagertze-faktore giltzarria da, eta, hain zuzen, aurreko desagertzeetako asko klimaren bat-bateko aldaketekin lotuta daude.\nBaliabide naturalen gehiegizko ustiapena: Gizakien kontsumorako landare- edo animalia-espezieak eskala handian ustiatzeak arriskuan jartzen du haien eta elikadura-kateko gainerako espezieen biziraupena.\nEspezie exotikoak sartzea: Bizirik irautea lortzen dutenean, kanpoko espezie horiek bertako espezieekin lehiatzen dira, eta inguruko oreka ekologikoa suntsitzen dute.\nEspezieen isolamendua: Errepideak, hesiak, ubideak eta abar eraikitzea. espezie bat bakartu dezakete, bizirik irauteko aukerak murriztuz\nespezieak humano-eu iraungipen poniendo en peligro-eu seigarren itzaltze masiboa


bidaiariek askok beren karbono-aztarna murrizteko gutxiago hegan edo hegazkinez bidaia ebaketa erabat arabera aukeratu dute, nagusiki Suediako buzzword erantzunez Hegaldiak Shame (hegaldi lotsa). Sekretua ez da aire bidaia hori da orain azkarrena hazten da klima aldaketari kolaboratzaile bat. hegazkina beti izango nola aukeratu bidaia dugu pivotal jokalari bat izan arren, gogorarazi behar dugu, beste bidaiatzen eskaintza apartekoa forma eco oporrak.\ntren bidaia nostalgikoa grazia Zaharren bygone du, eta indartsu bat eco errespetatzen bidaia ekimen. prestazioen sorta bat legroom gehiago barne eskaintzen ditu, jangela auto batean afaltzen, berriz, paisaia ederrak gozatzeko, haurrekin bidaiatzen urrun dago errazagoa eta horiek konektatutako egoteko gogoa, ez dago hegaldi moduan. Tren bidaia equates zalantzarik gabe to bidaia arduratsua.\ntokiko laguntzea ez da bakarrik bat eco errespetatzen bidaia Ekimen baina da ere komunitateari upliftment ekarpen bat. lokalean erostea esan nahi du inork ez duela ondasun horiek garraiatu behar izan. Are gehiago, tokiko enpresak aukera aurreratuena dute. karbono-aztarna murrizteko eta tokiko komunitatea irabazi ditu.\nBeste modu bat, zure parte play in bidaia jasangarria da bidaia kit begirada bat izateko. eco errespetatzen bidaia kit An seguru osatuta izango banbu eskuila baten, xanpu tabernak, eta xaboi barrak dutxako gelen ordez. Miniaturazko xanpuak eta egokitzaileak eta isurketen aurkako berrerabilgarriak diren ontziak. Aluminiozko ur botilak funtsezkoak dira, baita metalezko lastoa ere.\nEgin nahi duzun embed gure blog post “Nola bidaiatu Ekologikoaren In 2020?” zure gune kalera? Bai hartu dezakezu gure argazkiak eta testua eman digu, eta kreditu batekin esteka hau, blog post. Edo egin klik hemen: https://iframely.com/embed/https%3A%2F%2Fwww.saveatrain.com%2Fblog%2Ftravel-eco-friendly%2F (...)- (Joan behera apur bat ikasi Kodea ikusi)


Aldaketa gutxi, baina nabarmenak - Lasarte-oria - Txintxarri.eus\nAldaketa gutxi, baina nabarmenak\nTxintxarri Aldizkaria 2019-03-18 15:20\nBi independente batu ditu PSE-EEk zerrendako postu garrantzitsuetara: David Mateos eta Nagore Duran. Egungo zinegotziek osatuko dute Jesus Zaballos babestuko duen taldearen bizkarrezurra. Zerrenda parekidea osatu dute sozialistek\nLasarte-Oriako PSE-EEk ofizialki hasi du lasterketa maiatzaren 26ko udal hauteskundeei begira. Joan den ostegunean hamazazpi lagunek osatutako zerrenda aurkeztu zuen Jesus Zaballosek. Jakina zen egungo alkateak karguari eusteko hautagaitza aurkeztuko duela; nortzuk babestuko duten zegoen airean. Mercero aretoan egindako ekitaldiak ikusmina piztu zuen, azkar bete baitzen gela txikia. Aldaketa gutxi batzuk, baina esanguratsuak egin dituzte sozialistek. Egungo udal taldeak jarraituko du bizkarrezurra osatzen, nahiz eta independente bakan batzuk fitxatu dituzten indartzeko. Zortzi emakume eta beste horrenbeste gizon tartekatu dituzte zerrendan.\nDavid Mateos da horietako bat. Bosgarren postuan, Zerbitzu Publikoen arduraduna izango da, hautatua izanez gero. Berrikuntza nabarmena da: independentea, euskalduna eta gaztea. Obra publikoan ingeniari teknikoa da, eta herriko hainbat ekintzetan parte hartzen du; Texas kirol elkartean eta San Silvestrean.\nBeste aurpegi berria Nagore Duran da. Independentea hura ere, Sasoeta-Zumaburuko gurasoen elkarteko kide da. Haur-hezitzailea da, eta Parte Hartzeko zinegotziaren ardura hartuko luke hautatua izango balitz. Herriko hiru ikastetxeen batzarreko udal ordezkaria ere izango litzateke.\nZerrendako gainerako toki esanguratsuak alkatearen konfiantzazko pertsonek osatzen dute, legealdi honetan zinegotzi bezala jardundakoek. Lourdes Acevedo Gizarte Zerbitzuetako arduraduna eta alkateordeak bigarren tokia hartuko du; Agustin Valdivia arkitektoak Hirigintzako hautagaitzari helduko dio berriro ere, eta Maite Iglesiasek Kulturan lan egiten jarraitzeko lehiatuko du. Nuria Fernandez abokatua eta Sozio-ekonomiako zinegotzia seigarrena izango da, eta Txus Alonso Kirol eta Jaietakoa zazpigarrena.\nEdonola ere, egun zazpi zinegotzi ditu PSE-EEk. Alegia, bi zerrendakide berriak atera ahal izateko 2015eko emaitzak hobetu beharko lituzke. Udalerria 1986an eratu zenetik beti irabazi ditu bozak. Hauteskunde arrakastatsuenak 2003koak izan zituen, hamar zinegotzi atera zituenean. Ezker abertzalea legez kanporatu zuten urtea izan zen.\nZerrendaren herena berritu du denera PSE-EEk, baina gainerako aurpegi berriak bigarren zatian daude: Iñigo Zabaleta, Lourdes Palacios eta Eli Corbacho. Zabaleta da Euskara Batzorderako hautagaia, bederatzigarren postuan.\nTomasi Pelazek itxiko du zerrenda, Froilan Elesperen alargunak. ETAk orain 18 urte hildako zinegotziari omenalditxoa egiteko baliatuko dute. Zaballos: "Dena eman zuen Lasarte-Oriagatik eta sozialistengatik [Froilan Elespek]. Izan ere, bere bizitza eman zuen".\n• Jesus Zaballos\n• Lourdes Acevedo\n• Agustin Valdivia\n• Maite Iglesias\n• David Mateos.\n• Nuria Fernandez\n• Txus Alonso\n• Nagore Duran\n• Iñigo Zabaleta\n• Lourdes Palacios\n• Beatriz Juez\n• Manuel Carballes\n• Eli Corbacho\n• Jose Garcia Avila\n• Iñaki Mugica\n• Tomasi Pelaz


Audioa: Disko berria kaleratu du Managaitz talde zarauztarrak - Urola Kostako Hitza : Urola Kostako Hitza\nAudioa: Disko berria kaleratu du Managaitz talde zarauztarrak\nBergarako Fly Shit taldearekin elkarlanean kaleratu dute sei abestiz osatutako diska.\nGaztaroko erokeria bat baino gehiago izenburuarekin, zarauztarren abestiak jaso dituzte LP berrian. Bigarren diskoa du Managaitzek; aurrekoa 2015ean publikatu zuten.\n2011n sortu zuten Managaitz taldea Iosu, Ander, Jorge, Andrea eta Izotzek. Zarauzko bizilagunek beste zenbait proiektutan ere hartu dute parte urteotan, batzuk jada amaitu direnak: Mor-More, Erantzun, Ernia, Zulo…\nManagaitz/Flyshit LP by Managaitz


2021-04-20 martes, III semana de pascua<?</div>\nBilaketa: "". 21199 emaitzak aurkitu zuten 35 milisegundotan. 1 -etik 10 -era 21199 -ek emaitzak erakutsiz.\nGaur arratsaldeko zazpiak eta erdietan, Ana Maria Castillo Moreno idazlearen “Tiempos convulsos” liburua aurkeztuko da HOACen eskutik. Idazlea bertan dala egingo dan ekitaldia “Zoom” bidez egingo da (parte hartzeko, esteka eskatu behar da hemen: hoacbizkaiadifusion@bizkeliza.org ). “ España 1959-1980, apostaron por la paz, el amor y la dignidad” azpititulua daukan “Tiempos convulsos” eleberriak kontatzen dauan istorioa Euskal Herriko herri arrantzale batean gertatzen da eta Espainiako gerra osteari eta trantsizinoari bestelako begirada eskaintzen deutso alkarri lotutako istorioen bitartez eta euretan “pertsonaiek garaiko gizarteak ezartzen deutsezan egundoko oztopoei aurre egin behar deutse, batzuek bizia bera be galdu egiten dabelarik saiakeran”.\nGaur, martxoak 22, Uraren Nazinarteko Eguna, Esku Elkartuak erakundeak kontu honen inguruko datu eskandalugarria eskaini dau: hamar lagunetik hiruk ez dau edateko ura jadesteko zerbitzurik. Nazino Batuen datuak, gainera, bildurgarriak dira, horreen arabera, giza jardueretatik eratorritako ur zikinen %80tik gora inongo tratamentu barik isurtzen da itsasora edo ibaietara honeek kutsatuz. Desbardintasun honi aurre egiteko, azken bost urteotan Esku Elkartuak erakundeak ur eta saneamendu-sareen inguruan lan egiteko 147 egitasmo onartu ditu. Erakunde honen Bizkaiko ordezkaritzatik, saneamentu-sareak, osasuna, emakumeen eskubideak eta hezkuntza lehenesten dabez, besteak beste. Reyes Villanueva Esku Elkartuak erakundeko Bilboko ordezkaritzako presidenteak esker ona adierazi deutse erakundetik laguntzen deutsen herrialdeetan jarduten daben misiolariei, “eurak barik Esku Elkartuak erakundearen lana ez litzateke bardina izango”, esanez.\nCalendario Tribunal Eclesiástico 2021\nLabayru Eleizbarrutiko erakundeak zuzendari barria dau, hain zuzen be, Igone Etxebarria, aurrerantzean Batzorde Zuzentzaileko Presidente – Jokin Gorozika izan da kargu horretan- izango dan Adolfo Arejitaren lekua hartuz. Igone Etxebarria Labayruko zuzendariordea izan da azken hamaika urtetan, eta kargu barria onartzean adierazo dauanez, “Labayruk hainbat helburu zehatz dau etorkizunari begira eta horreek lortzen saiatuko naz”. Bere esanetan, “une gatxa bizi badogu be”, ilusinoz eta gogotsu dago euskerea eta euskal kultura ahalik lagun gehienengana eroateko eta ondare hori ahalik eta gehien hedatzeko.\n“Bizia, funtsezko ondasuna da; bizi barik ez dago beste ondasunik, ez dago beste ondasunez gozatzerik”\nFrantzisko Aita Santuak deitu dauan San Joseren urtean, Familia eta Biziaren Defentsarako Gotzain Azpibatzordeko gotzainek oharra prestatu dabe gaur, martxoak 25, ospatzen dan Biziaren aldeko Egunerako. Besteak beste, eutanasiaren arautzerako Lege Organikoaren proposamenaren inguruan jarduten dabe, izan be, euren esanetan, “biziaren jagole izan behar dogu, San Joan Paulo II.ak inoanez, ‘bizia, ondasuna da-eta’”. Gotzainen oharra, hemen .


Ipuinak munduko ederrenak baso aldizkari bidaia - Historia duzu aldizkari bidaia\nAurreanAfrikaMunduko baso eder\nEz nuen bertan sartuta zerrendak horietako bat "Top 7". Sailkapenean ahaztu dut, Onartzen dut, Mirariak aukeraketa ahaztu dut. Baina, gaur egun, atal hau itzuli nahi dut, munduan zehar bidaiatzea zuten mendeetan urtxintxak gisa, Gibraltar etatik Pirinioetan, lurrean ukitu gabe, arabera kondaira izan. Gaur egun, nahi treetops itzuli nahi dut, atragantarme berdea, basoetan eta baso galdu, paisaia bertikal redwoods en entangled edo impenetrable oihaneko oihanpea. Eta landare-mundu hori bai etorri naiz gaur kontatu, Egokitzen hasi nintzen 7 helmugak. Horrela, Sobera jakitun naiz, pero comparator eta comparator bat fui me 12 munduan zehar. Eta horietan guztietan, Ere aurkitu nuen gizona, landareak eta piztiak bizi.\nTorticollis bermatuta, aho bat historiaurreko munduaren harritzekoa ireki, insignificance zentzua, bertigoa igaro zuhaitz hartan taller eta gehiago lerdena planetaren bila: du redwoods Reds California Basoak. Guztiak sentitu dudala baso horiek paseoan, isil-isilik, ez mundu bat oztopatzeko gure proportzioa haratago.\nSumendi krater honen lurrean Eden bada, irekia lautada non Noah desfilea oinordeetako, sumendiaren kanpoaldean paisaia trinko bat eratzen, bidaiariak da acacias duen profila harritu laino batean. The baboons raid errepideak, lehoi siestean berean erraztasuna duen, flamenkoak hegoak cool eta Masaiera dantza euripean deitzeko.\nThe baboons raid errepideak, siestean lehoi eta Masaiera dantza bera erraztasuna duen euriak deitzeko.\n3-Belize de oihanak\nHerrialde atala da, ondorioz, koralezko arrezifeak eta maien piramideak artean sandwiched ahazten dugula, bere basoak. Krokodiloak eta toucans bizi dira, eta beren zuhaitzak hegan javirú. Baina, aldi berean, bizirik irauteko Mennonites bitartean, nahia atzera emateko munduan, landare bat aukeratu zuen oihanean non basatiak ibaiak papayas eta nabigatu.\nHandia sailkapenak klasiko beste. Eta Canaima Parke Nazionala da, beharbada, gehiago Elvish munduko baratza. Bere ur-jauziak eman edatera Mahogany eta Cenero, ibaiak dira, belar by irentsi, bere planeta gisa zaharrak gisa mendiak, bizirauteko amaigabeko basoak leizeak hondorik baino gehiago eta looming.\nGuztiak ingurukoa da baso, aire garbia da, Arctic Circle haratago mundu garbiagoa delako. Erori nahi okre hostoak eta neguko isiltasun gizonen zurrumurrua da succumbed elurra elokuentzia batera. Eta laku izoztu egingo basoan tokia jarraituko udaberriko ibilaldi bat bultzatzen hartzak eta izokina zalapartatik zain.\nTo hummingbirds eta tapirs Hasiera. Mountain area tropikoetako duen asmakizun torpor Karibeko ihes egin da. Hemen gizon erein eta mendien Black Pantera terrorize. Todo está como oculto entre los helechos y las flores gigantes, Hemen izaera galdu du dimentsio zentzurik.\nMountain area tropikoetako duen asmakizun torpor Karibeko ihes egin da.\nBitxia da nola sumendi baten haserrea bizitzaren arrasto bat uzten nonahi. Ngorongoro gertatzen da eta, gainera, Arenal Volcano Parke, Costa Rica. Du sumendi tropikalak landareak sortzen ari diren maldetan bat etsita outburst bezalako. Natura nahi magma suntsitzea konpentsatzeko uretan termiko eta paradisu hegazti leuntasuna batera.\nBerriro laku, basoko aterpea. Denbora honetan bidaiatu Olkhon irla dugu, dute hazten, gisa izan, munduko bakarra koniferoak duten hostoak galtzen dute neguan. Hala nola, Baikal klima da, non soilik bilobei bizi nahi Siberiara deportatu, oraindik ez da erabaki izotza eta bakardadearen lur eder hau utzi.\n9-Bajo Zambezi (Zambia)\nConcentra gehiago Afrikako Afrikako, indigenen artezketa alea eta krokodiloak ibai ertzean basking batera. Deskribatzeko nuke paradisu gisa ez balitz basatia daiteke amesgaizto bihurtu txanda. Hemen bizi bufaloarena nawa umeen bizitza mehatxatzen eta itzala baobas adinekoen emanez.\n10-King Canyon (California)\nCalifornia berriro, nork nahi duen guztiak. Ez da nahikoa leku hau eduki Red Woods-ekin, ez, California gehiago nahi du, eta horretarako Erregearen Canyon agertu, redwoods handiago batera, baina ez UPSTATE baso gisa duten goi-. Hemen soberan da iraintzen. Berriz, bat egiten da zuhaitz bat encircle eta bizitza osoa hartzen du leku bat, beraz, irudi erraldoiez beteriko ahaztu.\nBerriz, bat egiten da zuhaitz bat encircle eta bizitza osoa hartzen du leku bat, beraz, irudi erraldoiez beteriko ahaztu.\n11-Araucaria basoak (Patagonia)\nAraucaria du, zuhaitz guztien ama. Bere basoetan hazten poliki-poliki, maputxeak bizi gisa luze bizi gisa. Zuhaitz hau ederra da, adarrak ondo arching, balitz bezala, dantzan hasteko. Corniness da aitzakia izango dut, baina ondo liriko batzuk lurralde honek merezi, inspirazioa antzinako Araucanian eta oraindik Patagonia natural handiak eratuz erlikiak.\n12-Amazon Jungle (Brasilen)\nAmazon Zer esan nahi dut? Amazon basoetan sartzen guztiak, gertatzen da hemen, bizitza behin eta mugarik nahi tangle irudimena bere zuhaitzak inoiz amaiera tangle en. Soilik gizon landareak araua mehatxatzen, baina, aldi berean, gizakia, dagoeneko dugu hemen, gai da gure espeziearen berezko Amazon gorde.\nThe 7 munduko ederrena sunsets\nMitikoaren Quetzal basoak\nSalar de Uyuni: gatz munduan\nTags: Amazon, Araucaria, Belize, javirú, Kings Canyon, Lago Baikal, munduko baso eder, ederrenak basoak, Ngorongoro, Reed basoak, Un mundo aparte, bideoa\nSAY 'izango zara nuen maite\n24 Ekainaren, 2013 at 13:38 | #\nLortu dut beti ilusioz, esker\n26 Ekainaren, 2013 at 18:50 | #\nLau kokapena bakoitzeko lerro gaitasuna daukazu, den jakin nahi izan dugu, imajinatzen dugu, eta are gehiago, nola egingo dugu sentitzen pentsatzea.\nGurekin kontatzea, beraz, gauza polita eta oso ondo kontatua Eskerrik asko.\n27 Ekainaren, 2013 at 2:52 | #\nDena oso ederra TXARTELAK KEEP PALANTE.\n30 Ekainaren, 2013 at 19:23 | #\nDaniel, besterik awesome, beti bezala!!!\nPentsatzen zenbat gizaki dit saddens da, eta gure basoak maltramos suntsitu dugu. Egun hauetan, Borneo eta Indonesiako oihanak dira terrible suteak sufritu ondoren, palmondoak eta soja landareak jaten. Uffff, milaka kilometrora dago, baina niri saddens gero gertatu zen bezala nire etxea eginda.\nIrudi editoreak horiek emateko esker asko.\n30 Ekainaren, 2013 at 21:18 | #\nbai bai, Gaude guztiak konektatuta. Guztiak egin ahal izango dugu, batzuetan oihu da!


Bost euskal dokumental eta bi film luze Bartzelonan, 2021eko Zinemaldiacat-en\nMaiatzak 28-ekainak 6\nItziar Ituño daZinemaldiacat jaialdiko kartelaren protagonista. (Egilea, Igotz Ziarreta)\nBost dokumentalek eta fikziozko bi filmek osatuko dute Bartzelonan egingo den Zinemaldiacat jaialdiaren programazioa. Ostiralean hasiko da, maiatzaren 28an, eta ekainaren 6ra bitarte iraungo du, Bartzelonako Euskal Etxeak antolatuta.\nDokumentalei dagokienez, 'Bi urte, lau hilabete eta egun bat' (Lander Garro, 2020), 'Enero' (Ione Atenea, 2019), 'Hijos de Dios' (Ekain Irigoien, 2020), 'El Drogas' (Natxo Leuza, 2020) eta 'Bury Us! A Punk Rock Uprising' (Andrew Nethery, 2021).\nBestalde, fikziozko bi film eskainiko ditu jaialdiak: 'Nora' (Lara Izagirre, 2020) eta 'Hil kanpaiak' (Imanol Rayo, 2020).\nMaiatzaren 28an, "Bi urte, lau hilabete eta egun bat" proiektatuko dute Ateneu L’Harmonian, eta pelikula bukatutakoan solasaldia egingo dute, Lander Garro zuzendaria bertan dela. Ekainaren 2an, "Hijos de Dios" Jardins del Pou de la Figueran eskainiko dute, aire zabalean, eta ekainaren 3an "Enero" Girona zinema aretoetan egongo da ikusgai.\nToki berean egongo dira ikusgai, halaber, "Hil kanpaiak" ekainaren 4an, "El Drogas" ekainaren 5ean eta "Bury Us! A Punk Rock Uprising" ekainaren 5ean bertan, beranduago, zuzendaria eta Niña Coyote eta Chico Tornado protagonistak bertan direla. Sara Zozayak kontzertu txiki bat eskainiko du, gainera, aretoan bertan, solasaldia bukatutakoan.\nAzkenik, Lara Izagirrek berak aurkeztuko du, ekainaren 6an, "Nora" bere film luzea.


Real Estate / Higiezinen arloa/Eraikuntza - Lan-eremuak - BSK Legal & fiscal\nAholkularitza ematen diegu gure bezero nazionalei eta atzerritarrei higiezinen eragiketa bat behar bezala burutzeko beharrezkoa den prozesuaren etapa guztietan.\nHigiezinen arloko jarduera handiko aldiek ondasun higiezinak helburu dituzten eragiketa mota askotan parte hartzea ahalbidetu digute, esperientzia baliotsua metatzeko aukera emanez.\nGure lege-aholkularitza higiezinen eragiketa bat behar bezala burutzeko beharrezkoa den prozesuaren edozein etapatara bidera daiteke, hasierako tasazioarekin eta ondasunen erregistro-azterketarekin hasi, hainbat prestakuntza-lanekin jarraituz (hala nola eduki-akats edo -gehiegiak konpontzea, zatiketa horizontala eta bertikala), eta eragiketa mota askotarikoenen diseinu, negoziaketa eta egikaritzapenarekin buka, salerosketak, obra-egikaritzapenak eta kontratuak giltza eskutan, hori guztia aplikatzekoa den legeriarako egokitzapena ziurtatuta betiere.\nTributuek higiezinen eragiketa guztietan duten garrantzia kontuan izanda, arreta berezia eskaintzen diegu gure lanaren garapenean zerga-arloko alderdiei:\nBEZa eta OEZ: zerga bati edo besteari atxikitzea; higiezinen trukeak; erosketa-aukerak; hirigintza-aprobetxamenduko eskubideen transmisioak, higiezinen negozioenak (BEZari atxikia edo ez), higiezinen sozietateen baloreenak...\nSZ: higiezinen sozietate jakin batzuk ondare-sozietate gisa kalifikatzea beharbada; etxebizitza errentan hartzeko erregimen bereziak; higiezinen taldeen enpresa-berregituratzeak; sektoreko kontabilitate-planen zalantza espezifikoak...\nToki-zergak. Eraikuntzen, Instalazioen eta Obren gaineko Zergaren zerga-oinarria zehaztea; OHZren errekarguak biztandu gabeko etxebizitzengatik; komunikazioa EJZren arloan; Hiri Izaerako Lurren Balioaren Gehikuntzari buruzko zerga...\nCarolina Busca Zerga-aholkularia


Gure gorputz-tenperatura ez da guk uste duguna - Zientzia Kaiera\nDenok hazi gara, gorputzaren tenperatura 37 gradu zentigradukoa zela jakinda baina ikerketek zalantzan jarri dute giza tenperatura “normala” 37 gradukoa denik, tenperatura hori altuegia dela adierazten baitute azken urteotako lanek. Horren harira, Stanfordeko Unibertsitateko Medikuntza Eskolako ikerketa-talde batek zehaztu du estatu batuarren batez besteko gorputz-tenperatura jaitsi egin dela 1800az geroztik.\n1. irudia: Gorputzen edo sistemen tenperatura neurtzeaz arduratzen da termometria. Horretarako, termometroa erabiltzen da, gorputzak beroarekin dilatatzeko propietatean oinarritzen den tresna. Honek barruan duen likido baten dilatazio/uzkurduraren bidez neurtzen du tenperatura. (Argazkia: Adriano Gadini – erabilera publikoko irudia. Iturria: pixabay.com)\n1851n Carl Reinhold August Wunderlich mediku alemaniarrak 25 000 pertsonen gorputz-tenperatura neurtu zuen besapeetan. Datuen analisiari esker, ondorioztatu ahal izan zuen giza gorputzaren batez besteko tenperatura normala 37 °C-takoa zela. Balioa mende bat baino gehiagoan onartua izan da baina XXI. mendean egindako ikerketek adierazten dute gure batez besteko gorputz-tenperatura baxuagoa dela. Esaterako, Erresuma Batuan, 2016. urtean, 35 000 pertsonarekin egindako azterketa baten arabera, batez besteko gorputz-tenperatura 36,6 gradukoa omen da.\nDiferentzia horiek azaltzeko, besteak beste, bi arrazoi nagusi egon litezke: lehena, agian Wunderlich medikuaren neurketak okerrak zirela, edo, bigarrena, gizakiaren gorputzaren batez besteko tenperatura jaitsi egin dela garai hartatik gaur arte. Auziari argia emateko Stanfordeko Unibertsitateko ikertzaile talde batek Estatu Batuetan historiako hiru unetan bildutako datu-multzoak aztertu dituzte:\n1862 eta 1930 artean AEBko Gerra Zibileko soldadu beteranoei hartutako gorputz-tenperaturaren datuak, guztira 83 900.\n1971 eta 1975 bitartean osasun eta nutrizioari buruzko lehenengo inkesta nazionalaren bidez jasotako 15 301 partaideen tenperaturaren datuak.\n2007 eta 2017 bitartean Stanford Health Care ospitalera hurreratu ziren paziente helduen gorputz-tenperatura, 578 222 datu.\nGuztira, 677.423 tenperatura-neurketa hartu eta gorputzeko tenperaturaren joerak aztertu dituzte, tenperatura denborarekin tartekatuz garatu duten eredu lineal bati esker. Azterketak ondorioztatu du:\nBatetik, Wunderlichen garaitik hona izandako tenperatura-aldaketek benetako eredu historikoa islatzen dutela, hau da, ez ziren akatsak egon mediku alemanaren neurketatan.\nBestetik, helduen aho-tenperatura normala 0,03 °C-tan jaitsi dela, batez beste, jaiotza-hamarkada bakoitzeko.\nHorrez gain, aurreko azterketetan ezagutzen ziren gorputz-tenperaturaren joerak berretsi ditu ereduak, baita ezagutzen ziren ezaugarri batzuk ere: gorputz-tenperatura altuagoa dutela gazteek, emakumeek, tamaina handiagoko pertsonek eta orokorrean, egunaren amaieran.\nAzkenik, azken 200 urteetan gure inguruan gertatu diren aldaketen ondorioa dela gorputzeko tenperatura jaistea, eta aldaketa fisiologikoak eragin dituztela aldaketa horiek.\nBizi-baldintzen eragina gorputz-tenperaturan\nDenborak aurrera egin ahala hainbat aurrerapen teknologiko eta ohitura aldaketa gizarteratzen joan gara, bizi-baldintzak hobetuz. Ikertzaileek iradoki dute gorputzaren tenperaturaren aldaketa nabarmen eta jarraitu horrek azken 157 urteotan izandako bizi -baldintzen hobekuntzan duela oinarrietako bat eta tenperatura jaitsierak lotura zuzena duela azken mendeko bizi-itxaropena eta bizitza-luzeraren igoerarekin. Ikertzaileen esanetan, bizi-baldintza hobeagoei esker, metabolismo-tasa edo erabiltzen dugun energia-kantitatea murriztu egin da eta hori izan daiteke gorputz-tenperaturaren beherakadaren arrazoia.\n2. irudia: Infekzio kronikoak gutxitu izana eta etxebizitzen bizigarritasun faktoreen hobekuntzak azaltzen dute, besteak beste, giza gorputzaren tenperatura normalaren aldaketa. Horiez gain, jarduera fisikoaren aldaketak, gorputz-osaera, antibiotikoen erabilera eta ingurune termikoa gorputz-tenperaturaren aldi baterako jaitsieraren arrazoiak izan daitezke ere. (Argazkia: Rudy and Peter Skitterians – erabilera publikoko irudia. Iturria: pixabay.com)\nZuzeneko harreman honen azalpenak hainbat izan daitezke. Batetik, osasun publikoa izugarri hobetu da azken 200 urteetan, tratamendu medikoen aurrerapenak, higiene hobea, elikagaien eskuragarritasun handiagoa eta bizi-maila hobetu direlako, infekzio kronikoak gutxituz joan dira pixkanaka eta horrek eragina du gorputz-tenperaturan. Gorputzaren tenperatura metabolismo-tasarekin erlazionatzen da; tasa hori hazi egiten da infekzio kronikoekin (% 10 bat), energia metabolikoa erabili behar baitu gorputzak infekzioei aurre egiteko. Baina infekzio kronikoak gutxitzerakoan metabolismo-tasan ere eragina du.\nBestalde, gaurko etxebizitzetan berogailuei eta aire girotuei esker giro tenperatura konstantea dugu. Hori dela eta, ez dago metabolismoa modulatu beharrik, energia gastatzeko beharrik, hotzari edo gehiegizko beroari aurre egin eta gorputz-tenperatura konstante mantentzeko.\nAzkenik, aldaketa hau eguneroko jarduera fisikoa gutxituz joan delako ere gerta liteke, lan sedentarioagoekin lotuta. Herrialde garatu gehienetan XIX. mendean nekazaritzan edo industrian gogor lan egiten zen eta eguneroko ohiturak aktiboak ziren. Orain orduak ematen ditugu geldirik gure pantailen aurrean edo egonean eserita. Ez da ahaztu behar jarduera fisikoak gorputz-tenperatura igotzea eragiten duela, eta hori egin eta ordu batzuetara arte iraun dezakeela. Juan Ignacio Pérez biologoak azaltzen duenez, “Geure bero iturri nagusia metabolismoa bera denez, animalia endotermoak baikara, zenbat eta jarduera gutxiago egin, orduan eta bero gutxiago ekoitziko dugu, eta, beraz, gutxiago berotuko gara”.\nBizi garen ingurunea aldatu egin da, gure etxeetako ezaugarriak, mikroorganismoekiko kontaktua edota eskura ditugun elikagaien kopurua. Aldaketek, besteak beste, bizi-baldintza hobeagoak ekarri dituzte eta horrek gure gorputzaren tenperaturaren jaitsiera eragin du azken hamarkadetan. Eta, hori berri ona da, bizi-itxaropena luzatu egin delako.\nProtsiv, M., Ley, C., Lankester, J., Hastie, T., & Parsonnet, J. (2020). Decreasing human body temperature in the United States since the industrial revolution. eLife, 9, e49555. DOI: https://doi.org/10.7554/eLife.49555\nGurven, M., Kraft, T.S., Alami, S., Copajira, J., Cortez, E., Cummings, D., Rodriguez, D. E., Hooper, P. L., Jaeggi, Adrian V., Quispe, R., Maldonado, I., Seabright, E., Kaplan, H., Stieglitz, J., Trumble, B. (2020). Rapidly declining body temperature in a tropical human population. Science Advances, 6 (44), eabc6599. DOI: 10.1126/sciadv.abc6599\nArgitalpen-data: 2021/01/27 · Atala: Dibulgazioa\nJuan Ignacio Pérez eta Miren Bego Urrutia Hotza Bigarren Mundu Gerraren ostean latitude guztietatik hedatu zen Ameriketako Estatu Batuetako armada […]\nJuan Ignacio Pérez eta Miren Bego Urrutia Hotza Tenperaturak animalien jardueran izan dezakeen eragina garrantzi handikoa izan daiteke. Erreakzio kimikoak […]


MARIPOSA - KALIFORNIA (urria)\nJainkoak nahi izan du ni hona, Mariposa izenekora, bigarrenez etor nadin. Oraingoan Yosemite ezagutu nahi duen beste hiru lagun eta laurok etorri gara.\nAbiatzean Joek argi esan dit:\n— Azkenetako egunak izango dozuez. Laster edurrak jatozak.\nNevada eta Kalifornia aldeok bere sorterria den Bizkaiko Arbatzegikoak eta hango inguruetakoak bezain ondo ezagutzen ditu eta, jaramon egin behar zaio. Eguraldiaren gorabeherek ez dute sekreturik mendietan artzain, Renon igeltsero, basoetan aizkolari, ibaietan arrantzale eta beste hamaikatxo lekutan beste hainbat zereginetan hemen berrogei urte eman dituen gizonarentzat. Oraingoz, ostera, udako giroa dago Mariposa konderrian.\nGaueko bederatzietan jakuzia eta igerilekua ditugu, biak aire zabalean, biak zerupean, biak gure gozamenerako. Kalifornia.\nHemen jainkoa, esan barik doa, dirua da, horrelaxe ageri baita haren izena —God!— dolarreko billeteetan. In God we trust, jainkoa sinesten dugu, halaxe diote jatekoak, edatekoak eta gorputzaren gozamenarakoak diren besteak dirutan pagatzekoak diren dolarrek.\nBada, jainkoaren kuttunak diren dolar eskas batzuk hartuta, hemengo bar batean sartu gara, jakuziak eta gauez igeri egiteak, biek eragin diguten azal-igurtziari beste igurtzi batzuk gehitzera. Kaliforniako bar honetan sartu izana eskertu egingo lukete horko Europako antropologo, soziologo eta enparauek. Hona hemen Amerika, bere amerikatasun jatorrenean. Jesarri eta ardoa eskatu dugu, Kaliforniakoa. Gaueko bederatzietan kanpoan bainatzeko moduko eguraldia den lekuan ezin da mahats txarrik izan. Jainko eraila den aspaldiko Bako haren odola itxaroten dugun artean, musika talde elektrikoak tresnak doitzen dihardu. Herriko bekatu-zuloan gaude.\nZuzeneko musika hasi denean inguru hauetan hirurogeikoak zer izan ziren antzematen hasi gara. Hogei urte hiru bider eginak diren emakumeak, hanka bat herrenka daroan gizon beti gaztea, neska galai gazteagoak, agure gaztetu berriak, denek ekin diote dantzari. Stand by me jotzen dihardute. Ronald Reaganen kuttuna ei zen eta —iraganean, hemengo presidente ohiak Alzheimer gaitzak jo duela entzun dudanez gero—, edozein faxistak ere musika onaz gozatzeko eskubidea duela ezin ukatu. Hori hasierakoa izan da. Gero, berton sortu zen rock musika azidoaren eta beste esperimentu batzuen aireak ekarri dituzte. Horien hegaletan jendeak dantza egiten, eta edaten. Ez besterik.\nTarteka-tarteka, musika taldeak atseden egiten du. Orduan, dantzari gehienak eta zerbitzarietako batzuk ere kanpora doaz. Pentsa liteke, bada, negozioren bat badutela hor kanpoan. Halako batean emakumezko polizia bat ere etorri da, Fargo filmeko protagonista baino argaltxoagoa, baina bera eta bat bestela. Barruan diren bezeroetako batzuekin berba parea egin, irribarre batzuk banandu eta alde egin du. Hemen barruan ez dago negoziorik, ez. Negozioa, zein ere den, kanpoan dago.\nEz pentsa kanpoan dabilen negozioa zein den neke barik igarri dugunik, gero. Kostatu zaigu hemengo barrukoen hainbeste joan-etorri zertarako diren antzematea. Zigarroa erretzera irteten dira ataurrera. Galazota dago hemen barruan erretzea.\nMundua ganora gabekoa dela eta, beste botila bat eskatu dugu, eta gero beste bat. Nork galazo behar digu bekatu egitea, Jainkoa aipatzen duten billeteak gureak izanik horiexekin ordaintzen dugunez gero? Erre behintzat ez dugu egiten, ez gaituzte horregatik atxilotuko. Eta antropologorik zoriontsuenak baino pozago segitzen dugu, sudurra hemengo indigenen artean sartuta, ea zer ikusten eta zer ikasten dugun, inperioaren jabeak hemengo hauek direnik sinetsi ezinik.


100 ginen « Hemerotekari Artikulu Bilduma\nFermin Muguruza 1990-02-25 Argia lotura\nLehenengo adreilua jaso ondoren, niri zuzenduta ez egon arren, kaskoan kanka! sentitu nuen nire pozerako. “Itzul gaitezen ekintzara”, “ekin diezaiogun lanari” eta horrelako esaldi beroak zetozkidan burura. Zuri idazten dizut, izango den primizia mundiala jakin dezazun.\nNahiz eta irratian oso denbora gutxi eraman, kazetaritzaren sindromeak kutsatu nau dagoeneko, esklusiben kalenturak alegia. Eta iazko urritik hona isilpean prestatu dugun txapligua, gure zutabe honetan lehertzea erabaki dut.\nLagun batzuren artean musika talde berria egiteari ekin diogu azken hilabeteetan. Jadanik 13 kanta prestaturik ditugu martxoaren lehenengo hamabostaldian grabatzeko, eta gure lehenengo diska izango dena osatzeko.\nZuzenean ez jotzea pentsatu dugu (besteek bestelako zereginak dituztelako eta nire osasunak ez lukeelako jasango), baina orain arte egin dugun bezala, eraso-sorpresa izango da gure arma, eta beste motako ekitaldiak antolatuko ditugu.\nEntsaiatzen dugun zuloak, Holandan ezagututako gotorlekua gogorarazten dit. Bigarren Gerra Mundialean naziengandik ihes egitearren eraikitakoa. Baita duela hiru hilabete Montoia etorri zitzaidanean Mikel Laboari egingo zaion omenaldi-diskoan parte hartzea eskainiz, zera pentsatu nuen “tapagailua hemen daukat”: Permin eta pipermin gorriak. Baina taldearen benetako izena ere, zutaberako gordetzen nuen, eta Mikel Laboaren “Gaberako aterbea” kantaren bertsioa egin dugunez, Negu Gorriak jarri diogu taldeari.\nIlusio egingo dizulakoan, agurtzen zaitut, baina kontuz, negu gorria dator eta.\nabendua 30, 2009 - Posted by\themerotekari | Kultura, Musika\t| Argia, Fermin Muguruza, Kultura, Musika, Negu Gorriak


Ez Dok Amairu eta dantza* — dantzan.eus\nHemen zaude: Hasiera › Komunitatea › Oier Araolaza › Ez Dok Amairu eta dantza*\nEsan dugu Goizaldiren emanaldietan jotzen hasi zela, adibidez 1965ean Lefkas-en, Grezian, jo zuen. Eta han, besteak beste gaur arte lagun izan dituen doinuak eta aireak ezagutzen hasi zen. Nazioarteko dantza eta musika tradizionala, musika eta dantza egiteko eta bizitzeko modu zahar bezain indartsu bat, sustraiak lurrean ongi errotuak dituena eta adarrak mundura zabalik, haizeak ekartzen dituen euriekin bustitzeko prest dagoena. Horrela jaso eta barneratutako musika ederra eskainiko digute Marian Arregik eta Mikel Urbeltzek jarraian. Galitzianer, Polonia-Ukrainiako Galitzia eskualdeari erreferentzia egiten dion doinua eta Gurea, doinu judua, Hevenu shalom aleichem edo bakea dakargu zuentzat.\nMarian Arregi eta Mikel Urbeltz, Ez Dok Amairu Oroituz jardunaldiak, San Telmo Museoa, 2015-02-10. Argazkia: Oier Araolaza - dantzan.eus CC BY-SA\n1965. urtea da. Fernando Larruquert eta Nestor Basterretxea Ama Lur filma grabatzen hasi dira. Hondarribiko Armen plazan, dantzari talde bat soka-dantzan dabil, eta inguruan kamerak errodatzeko prest. Filmeen grabaketan ohikoa denez, etenak ugariak dira, eta toma batetik bestera zain egon beharra tokatzen da. Dantzarietako bat bazterretik begira dagoen gizon batekin elkarrizketa beroan sumatu dezakegu. Dantzariak 25 urte ditu, keinuka eta imintzioka etorri amaitezinean ari den gizonak 57. Jorge Oteiza da gizona, Larrukert eta Basterretxea egiten ari diren filmaren grabaketa bertatik bertara jarraitzen ari da. Juan Antonio Urbeltz da dantzari gaztea: pelikulako itxaron uneak urregorri bihurtu zaizkio, eskultore eta pentsalari entzutetsuari galderak jaurti eta haren erretolikaz ur-bitsetan ari da gozatzen. Akuilua ongi dantzatzen zekien Oteizak, eta handik gutxira konbentzitu zuen Urbeltz dantzari buruzko hitzaldia eskain zezan Arte Garaikidearen Euskal Eskolan. Bultzada horrekin murgildu zen Urbeltz dantzaren ezagutza sakontzeko bidaian.\nGizon-dantza Hondarribiko armen plazan, Goizaldi dantza taldearen eskutik. Ama Lur (1968).\nJorge Oteiza eta Gaur taldea.\nArgia dantzari taldea, 1974.\nJavier Garayalde - Guregipuzkoa.net CC-BY-SA\nIturengo soka-dantza, Argia, 1971.\nEz Dok Amairu: Baga, biga, higa. Baztango mutil-dantza. Donostia, Trinitate Plazan, 1971-09-07. Argazkia: Javier Garayalde - guregipuzkoa.net CC BY-SA\nArgiaren diskan bezala hemen ere belatzarena lehen partean eskaintzen zuen Jose Mari Zabalak, baina aurretik Argiakoek Maurizio Elizalderekin ikasitako dantzak izaten ziren. Izan ere, dantzan hasi eta dantza bukatzen zen Baga, Biga, Higa. Ikuskizunean parte hartzen zuten guztiek dantzatzen zuten: Xabier Lete, Lourdes Iriondo, Mikel Laboa, Jose Mari Zabala, Jesus Artze, Joxan Artze, Jose Angel Irigarai, Juan Migel Irigarai... Juan Antonio Urbeltz aritu zitzaien irakasten, eta Argiako txistularia zen Joxe Mari Irastorzak jotzen zuen txistua.\nAhaire zahar huntan bi berset berri jartzeko ahaire zaharrak ezagutzera jo zuten Urbeltzek eta Arregik, eta beraz, nazioarteko musika eta dantza tradizionalak gertutik jarraitu eta ezagutzen ahalegindu da Argia, eta hainbat erreferentzia argigarri gertatu zaizkie ibilbidean. Goizaldirekin eta Argiarekin folklore jaialdietan egindako dantza-biretan hainbat nazioarteko talde ezagutzeko aukera izan zuten eta horietako zenbaitek arrasto sakona utzi zien. Adibidez, 1965ean Jerusalem-eko Unibertsitate Hebreoko dantza taldea, eta talde honek musika eta dantza juduaren gainean egiten ari ziren berritze-lana ezagutu zuten. Hurrengo urtean, Igor Moiseyev-en ballet errusiar entzutetsuak ikusi zituzten Juan Antonio Urbeltzek eta Marian Arregik.\nMaiz erreferentziak ere konpartitzen zituzten Argiako eta Ez Dok Amairuko kideek. Adibidez, Brenda Wootton, Cornwall-eko kantaria Bretainian, Nantes-en ezagutu zuten. Argiako musikariak eta Ez Dok Amairuko kide batzuk joanak ziren bertara elkarrekin. Nantes-eko emanaldi hartan bertan Marian Angeles Arregik akordeoiarekin lagundu zuen Xabier Lete bere emanaldian eta 1974an Xabier Letek grabatutako diskan parte hartu zuen soinuarekin. Gero Benito Lertxundiren emanaldietan akordeoiarekin laguntzen hasi zen Marian Arregi.


Kultura Departamenduak kudeatzen dituen programaren kontura emango diren dirulaguntzen 2020ko deialdia.\nToki Araubideko Oinarrien apirilaren 2ko 7/1985 Legeko 25.2.m artikuluak dio Udalerriak kultur arloko jarduera zein instalazioetan eskumenak beteko dituela, betiere, Estatuko eta autonomia-erkidegoetako legedian ezarritako moduan. Toki Administrazioaren Arrazionalizazio eta Iraunkortasun Legeak (27/2013 legea, abenduaren 27koa) 7/1985 Legeko 25.m artikuluan udalerrien eskumen propio gisa arautzen du kulturaren sustapena eta kultur ekipamenduak.\nHalaber, Lege bereko 72. artikuluak dio Toki Korporazioek beraien herritarren interes orokorreko edo sektorialeko defentsarako elkarteen garapena sustatu behar dutela eta, duten aukeren barruan, bitarteko publikoen erabilera eta beraien jardueren garapenerako dirulaguntzen lorpena.\nKultura Departamentuak 2020-2024 Gobernu Programaren barruan kultur politikari dagozkion ekintzak ezarri ditu, indarrean diren ekintza lerroak osatzen dituztenak.\nUdal Plenoak 2018ko otsailaren 22ko bileran, Kultura Departamenduak kudeatzen dituen programen kontura emango diren dirulaguntzen oinarria arautzaileak onartu zituen eta 2018ko martxoaren 13ko dataz argitara eman ziren Gizpuzkoako Aldizkari Ofizialean (51 zenbakian).\nOrain Kultura Batzordeak kultur proiektuak eta programak eta sormen lanak gauzatzeko dirulaguntzak emateko 2020ko deialdi proposamena bidali du.\nGaia aztertu ondoren eta Kultura zein Ogasun Batzordeen irizpideak aldekoak direla kontuan hartuz, Tokiko Gobernu Batzarrak aho batez erabaki du aipatutako deialdia egitea:\nLehenengo. Onartzea aipatutako diru laguntzen 2020ko deialdia.\n1.1. Kultur proiektuak eta programak gauzatzeko 2020ko aurrekontu ekitaldiari dagozkion laguntzetarako, guztira hirurogeita sei mila euroko (66.000) gastua baimentzen da, 1.0800.480.334.00.01.2020 (355) kontu sailaren kargura.\n1.2. Oñatiko udalerriko irabazi-asmorik gabeko taldeek garatuko dituzten kultur sormen lanak egiteko 2020rako onartzen da hamalau mila euroko (14.000) gastua baimentzen da, 1.0800.480.334.00.01.2020 (355) kontu sailaren kontura.\n2. 2020ko eskaerak aurkezteko epea.\nHilabeteko epean, deialdia Gipuzkoako Aldizkari Ofizialean argitaratu ondorengo egunetik kontatzen hasita.\nInteresatuek erabaki honen aurka zuzenean Administrazioarekiko Auzi Errekurtsoa aurkez dezakete Administrazioarekiko Auzietako Donostiako Epaitegietan, argitaratu eta biharamunetik hasita bi hilabeteko epean.\nHala ere, partikularrek aukera dute horren aurretik Berraztertzeko Hautazko Errekurtsoa aurkezteko Gobernu Juntari, argitaratu eta biharamunetik hasita hilabeteko epean. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez daiteke.\nOñati, 2020ko ekainaren 17a.—Alkatea. (2886)


Ezker Iraultzailea - Ekonomia marxistaren oinarriak II: Manufakturatik industria handirako bidea\nMarxek Manifestu Komunistan aipatu zuen bezala, kapitalak ezinbestekoa du etengabe ekoizpen baliabideak iraultzen egotea, sistema honek ezin baitezake aurrera egin ez badago lanaren produktibitatea handitzeko guda jarrai batean. Hain zuzen ere, honako behar hau izan zen manufakturako ekoizpen modutik kontzentrazio industrial handietara igarotzea bideratu zuen motorra. Industriaren gailentze honek aldi berean berebiziko garrantzia izan zuen ekoizpen erlazio kapitalisten garaipena finkatzeko prozesuan.\nGremioetako industria artisauak ez bezala, manufakturaren garapenak aspektu garrantzitsu bat ekarri zuen berarekin: langile gehiagoren arteko elkarlana garatu zuen, toki berean eta merkantzia mota beraren lanketan. Honek ekoizpen moduan aldaketa garrantzitsu bat eragin zuen. Elkarlanak, hau da, langileak ekoizpeneko zeregin berberak gauzatzeko kontzentratzeak, era berean, ekoizpen baliabideen kontzentrazioa errazten du eta modu honetan kapital konstantearen (makinarien, lan tresnen eta azpiegituren) balioa jaitsi egiten da, honek azken finean merkantziaren balio guztia jaistea ahalbidetzen duelarik.\nElkarlanak gainera zenbait operazio hainbat langileren artean banatzea eta operazio hauek aldi berean gauzatuak izatea baimentzen du, modu honetan produktu osoaren ekoizpenerako beharrezkoa den lana murriztu egiten da. Langileek, ekoizpen eta lan baliabideak modu kolektibo batean martxan jartzean, hauei etekin handiagoa ateratzen die lantegiko langileen kopurua handitzeko beharrik eduki gabe. Honela, kolektiboki erabilitako kapital konstantea ez da handitzen batera enplegaturik dauden langileen kopuruaren maila berean.\nOinarrian, manufakturak ekoizpen baliabideen ekonomia baten garapena suposatu zuen, ekoizpen prozesuan askok egindako lanaren kontsumo komunak eragiten zuena. Honek ondorio garrantzitsuak eragin zituen gizartean: gizabanakoaren indar produktiboa handitzen zuen eta aldi berean masen indarra bihurtzen zen indar produktibo bat sortzen zuen.\nIndustria handiaren garapenerako premisa materialak\nNola ematen da manufakturaren alditik industria handian oinarrituriko ekoizpenerako trantsizioa? Lehenik eta behin, nabarmendu behar da ekoizpen kapitalistaren motibo eta xede nagusia kapitalaren ahal den auto-balioztatze handiena lortzea dela, hau da, burgesak bere kapitaletik ahal duen gainbalio ekoizpen handiena ateratzea. Manufakturak lanaren banaketa areagotu zuen eta lanaren produktibitatea handitzeko borrokari hasiera eman zion. Borroka hau, azken finean, merkantzien ekoizpenean beharrezkoa den lanaren denbora murrizteko borroka da. Honela, manufakturak lehen mailan makinen garapen bakanak bultzatu zituen. Masiboki burutu behar ziren eta indarren gastu handia eskatzen zuten operazio sinpleak gauzatzeko makinen erabilera sartzeak ekoizpen indarren produktibitatea iraultzeko oinarriak ezarri zituen. Hala eta guztiz ere, eta Marxek ongi seinalatzen zuen moduan, manufakturaren aldi klasikoan oraindik makinaria espezifikoak langileen kolektiboa izaten jarraituko du.\nManufakturaren berezitasun historiko garrantzitsuenetakoa espezializatu gabeko langileen klase bat sortu izana da. Gremioetako industria artisauak ez zuen klase hau ezagutzen, lehenik produktu artisauaren ekoizpenak abilezia tekniko zehatzak eskatzen zituelako eta bigarrenik artisauaren eginkizuna zelako ekoitzi behar zuen produktuaren prozedura guztiak edo gehienak gauzatzea. Manufakturarekin berriz, lanaren banaketa eman zen eta honek, aldi berean, lanaren banaketa sozial bat sortu zuen. Jatorriz ezberdinak ziren ekoizpen esferek ekoitzitako merkantzien zirkulazioak eta trukeak lanaren banaketa sozial bat eragin behar zuten, hau ezinbesteko baldintza baita merkantzien ekoizpenean oinarritzen den sistema ekonomiko baten existentziarentzat.\nAzkenik, lanaren produktibitatearen hazkuntzako prozesu honek manufakturaren aldiari amaiera eman behar zion nahitaez. Ekoizpen prozesuan makinaria masiboki sartzearen bidez industria handiaren aroaren lehen urratsei ateak ireki zitzaizkion manufaktura iraganean utziz. Makinaren sarrerak, aldi berean, langilearen eta hark ekoizpenean burutzen zuen funtzio zehatzaren arteko bizi bitarteko lotura deuseztatu egin zuen, lotura hau sostengatzen zuen oinarri teknikoa desegin egin zuenean.\nBurgesiak garai hartan, eta baita egun oraindik ere, makina garatzearen helburua gizakien eguneroko lana arintzea denaren ideia saltzen zuen. Baina hau ez da inoiz makinaren benetako xedea izan. Edozein ekoizpen indarren garapenaren antzera, makina garatzearen helburua merkantziak merkeago egitea izan da kapitalismoan. Langileak bizitzeko beharrezko dituen baliabideak ekoizteko lanegunaren zatia murrizten bada, hau da, langilea soldatan entregatzen zaion zatia denbora laburragoan amortizatzeko gai bada, kapitalistarentzat dohainik lan egiten duen lanegunaren gainontzeko zatia luzatu egiten da. Azken finean, makinaria gainbalioa ekoizteko bitarteko bat da, bera garatzeak kapitalismoan burgesaren irabaziak loditzeko xedea bakarrik eduki dezake. Gaur egun ere kasu askotan argi ikusten den bezala, burgesak makinaren inbertsioan errentagarritasunik ez badu ikusten honek ez du makinarian dirurik inbertituko.\nHonela beraz, zera ikusten dugu: manufakturaren aldian ekoizpen moduetan emandako iraultza lan egunetik abiatzen den bitartean, industria handiaren aroan lan baliabideen iraultzatik abiatzen dela. Hau da, manufakturan praktikan ezarri zen langileen arteko elkarlanaren sistemak tokian tokiko makinen aplikaziorako baldintzak ezarri zituen heinean, makinaria honen garapenak eta hauen aplikazio geroz eta zabalago eta indartsuagoak ekoizpen industrial handiaren abiapuntua suposatu zuen.\nMakinak ekoizten dituzten makinak\nLanaren produktibitatea handitzeko makinaria sartzeak ekoizpenaren arlo guztietan izan zuen bere eragina: esate baterako irundegi mekanikoan izandako berrikuntzak berehala ehundegi mekanikora pasa ziren, aldi berean industria kimikoaren eraldaketa bultzatu zutelarik, etab. Makinen aplikazioak aurretik gizakiaren historian inoiz existitu ez zen garrantzia ekonomikoa hartu zuen eta soilik horregatik izan zen gai burgesia, klase dominatzaile moduan ezarria, zientzia eta teknologiaren garapenari bultzada ikaragarria emateko. Aurrez azaldutako ekoizpen moduetan eman ziren iraultzek, ekoizpenean makinaria sartzeko joera bere burua elikatzen zuen prozesu bat bihurtzen zuten.\nModu berean, oinarri produktiboan emandako aldaketa sakon hauek iraultza bat eragin zuten merkantzien trukerako komunikabideen eta garraiobideen egoera orokorrean: lurrunontziak, trenbideak, telegrafoak, etab. sortu ziren garai honetan. Alde batetik, ekoizpen tokitik salmenta guneraino merkantziaren garraioa merkea eta azkarra izatea izugarri garrantzitsua da kapitalistarentzat, honen balioari zuzenean eragiten baitio. Bestetik berriz, kapitalismoan merkatu nazionalen hastapeneko garapenek ezinbestean merkatu internazionalaren beharra sortu zuten, industriak lehengaiak herrialde urrunetatik ekartzen eta ekoitzitako merkantziak mundu zabalean saltzen hasi zirelarik.\nEkoizpen eta komunikazio adar hauen garapenak kapitalaren tinkotze prozesua handitzea eta sendotzea ekarri zuen. Beste produktu askoren artean, esate baterako burdina masan galdatu, soldatu, moztu, zulatu eta moldatu beharra zegoen lantegien eta garraiobideen egiturak osatzeko. Honek makina ikaragarriak eskatzen zituen, eta hauek ezin ziren manufakturako makinen eraikuntzaren bidez sortu.\nMakinaria astuna egitera bideraturiko industria sortzea behar bat bilakatu zen momentu jakin batetan. Marxek nabarmentzen duen bezala, industria handiak bere ekoizpen baliabide bereizgarria eskuratu behar zuen, makina bera, eta hau lortzeko modu bakarra makinen bidez makinak ekoizten hastea zen.\nHonela, ekoizpen industriala adar gehiagotara zabalduz joan zen, iraganeko lantegi txikiak atzean utzi zituen eta bere lekuan kontzentrazio industrial handiak ezarri zituen. Kapitalismoaren garaiak nahitaez ekoizpen handiaren garaia izan behar du eta ekoizpen txikiak ezingo du inoiz sistema honetan lehen zuen papera eta egitura berreskuratu; garrantzia galduz joan da eta jokatzen duen papera bigarren maila batera pasa da, hots, industria handiaren menpe egotera.


Home / Berdintasunerako emanaldiak / Bidatzenea jaio da, parte-hartze prozesu baten bidez diseinatutako portugaleteko emakumeen etxea\n13:32\tBerdintasunerako emanaldiak, Emakumeen etxea, Berdintasuna 1,236 Views\nPortugaleteko Udalak bultzatutako parte-hartze prozesu baten emaitza da Bidatzenea, Portugaleteko Emakumeen Etxea. Talde eragile horretan 25 emakumek parte hartu dute, eta zazpi saio telematikotan parte hartu dute, espazio feminista hau diseinatzeko funtsezko alderdiak sakontzeko eta horiei erantzuteko. Bidatzenearen asmoa eta printzipioak zehazteaz gain, hiru lan-ardatz jorratu dira: programen eta jardueren tipologia, espazio fisikoaren beharrak eta antolamendu- eta gobernantza-eredua.\nBidatzenea, Portugaleten Andra Mari Bidatzi lotutako esanahi berezia duen izena, eta bidea markatzen duen gida-etxe bati erreferentzia egiten diona, espazio integratzailea, kultura anitzekoa eta belaunaldien artekoa izango da, sareak ehuntzeko eta ahalduntze indibidual eta kolektiboaren alde lan egiteko, eta botere-guneetan emakumeen parte-hartzea sustatzeko, gizartea eraldatzeko bide gisa.\nGune hori Urdibai plazako udal-euskaltegi zaharraren instalazioetan kokatuko da, eta urte amaieran hasiko dira birgaitze-lanak. Horretarako, hilabete hauetan egindako lana hartuko da erreferentziatzat, jarduerak giro abegitsuan garatzeko balio anitzeko espazioak izateko beharra jasotzen duen obra-programa bat egiteko. Programa horretatik abiatuta, 2021eko azken lauhilekorako aurreikusitako obren hasieraren atarikoa izango den aurreproiektua egingo da.\nKogestio-eredua aukeratu da Emakumeen Etxearen gobernantzarako; Portugaleteko Udalaren ordezkari den Batzorde Mistoak eta proiektuan inplikatutako herritarren kolektiboak elkarrekin parte hartzen duten gobernantza da. Datozen hilabeteotan, talde eragileak lanean jarraituko du, Portugaleteko Udalaren laguntzarekin, Bidatzenea martxan jartzeko hainbat arlotan, hala nola, jardueren programazioa, komunikazioa, auzoarekiko harremana edo ekonomia, besteak beste.\nProzesuan zehar egindako informazio eta elkarrizketa guztiak Emakumeen Etxea atazean eta Portugaleteko Udaleko Portuigualdad YouTube kanalean daude argitaratuta, eta bertatik prozesuaren kontakizuna ikus daiteke.\nAzkenik, egindako azken bideoa partekatuko dugu, Bidatzenea, Portugaleteko Emakume Guztien Etxeak emaitza gisa eman duen parte-hartze prozesuaren laburpena.\nPROZESUAN SORTUTAKO DOKUMENTAZIOA\nPrevious Portugaleteko Emakumeen Etxearen antolamendu eta gobernantza


Herritar Parte-Hartzea | Web Oficial Ayuntamiento de Navaridas – Nabaridasko Udala\n2010eko hasieran Nabaridasko etxebizitzetatik ezaguera inkesta batzuk buzoiratu ziren herritarrak beraien udalerriarekiko, bizitzeko toki bezala, zuten asetze-maila ezagutzeko. Gainera, mugikortasun eta ingurumen gaietan beraien ohiturak aztertu nahi ziren, hala nola, hainbat gaien inguruan beraien iritzia ere. Inkesta hauen erantzunak Iraunkortasun Diagnostikoan txertatu dira.\nNabaridasko Diagnostikoaren Laburpena\nI Herritar Parte Hartze Foroa\nI Herritar Parte Hartze Foroa Udaletxe zaharreko ekintza anitzeko aretoan 2010eko martxoaren 4an izan zen eta bertara hainbat arloko 12 lagun hurbildu ziren. Foroan hitz egin zenaz jakiteko akta jaitsi dezakezu:\nI Foroko akta jaitsi\nBerberanako berria ikusi. 2010eko apirila\nII Herritar Parte Hartze Foroa\nII Herritar Parte Hartze Foroa Udaletxe Zaharreko Ekintza Anitzeko Aretoan 2010eko irailaren 13an izan zen eta hainbat arloko 20 bat pertsona bertaratu ziren. Foroan hitz egindakoaz ezagutzeko akta jaitsi dezakezu:\nII Foroko akta jaitsi\nBerberanako berria ikusi. 2010eko urria\nIII. Herritar Parte Hartze Foroa\nIII Herritar Parte Hartze Foroa Udaletxe berriko Ekintza Anitzeko Aretoan 2012ko apirilaren 20an izan zen eta hainbat arloko 17 pertsona bertaratu ziren.\nIV. Herritar Parte Hartze Foroa\nIV. Herritar Parte Hartze Foroa 2013ko abenduaren 18an ospatu zen eta 5 pertsona bertaratu ziren.\nV. Herritar Parte Hartze Foroa\nHurrengo elkartzea ospatzeko bi urte pasa ziren eta 2016ko urtarrillaren 29an ospatu zen udaletxeko ekintza anitzeko aretoan eta hiru pertsona bertaratu ziren, udaleko ordezkariez gain.\nV. Foroko akta deskargatu (gazteleraz)\nVI. Herritar Parte Hartze Foroa\n2017ko otsailaren 10ean Nabaridasen sigarren parte hartze foroa ospatu zen, Tokiko Agenda 21aren inguruan. Bilera ordu eta hiru ordu laurdeneko iraupenarekin maitu zen eta 5 pertsona joan ziren, udaleko ordezkariez gain.\nVI. Foroko akta deskargatu (gazteleraz)


Lander Garroren “Bi urte, lau hilabete eta egun bat” dokumentala, ostegunean Itziarren - Zumaia - Baleike.eus\nLander Garroren “Bi urte, lau hilabete eta egun bat” dokumentala, ostegunean Itziarren\nItziarko Auzo Udala 2021-09-28 14:30\nOndoren solasaldia egingo dute, Debako Igor Gorroño eta Zumaiako Juan Luis Blanco intsumisoen testigantzekin.\nItziarren antolatutako Udako Kultur Aukera amaitzeko, ostegun honetan Lander Garro idazle eta zinemagileak zuzendutako Bi urte, lau hilabete egun bat dokumantala emango da, 19:00etatik aurrera, Burugorri aretoan.\nLan honek intsumisio mugimendua gogoratu eta ospatzea du oinarri, eta derrigorrezko soldaduskaren aurka borrokatu zuten sei lagunen historia kontatzen du. Gauza asko daukate komunean sei lagunok: denak giltzaperatu zituzten soldaduskari uko egin izanagatik, eta denek nahiago izan zuten kartzela ejertzitoa bainoago. Zuzendariak zerbitzu militarraren kontrako mugimenduaren azterketa bat egingo du: politikoa, soziala, eta intimoa.\nIzaskun Arandia ekoizleak aurkeztuko du saioa ostegunean. Behin emanaldia amaitutakoan, solasaldia izango da gaiaren inguruan aritzeko, eta horretarako bertan izango dira Debako Igor Gorroño eta Zumaiako Juan Luis Blanco intsumiso ohiak, testigantza pertsonalak eta bizi izan zuten mugimenduaren berri partekatzeko.\nCovid-19ak sortutako egoera dela eta indarrean diren babes neurriak beteko ditu antolakuntzak. Lekua osatzeko beharrezkoa da izena aldez aurretik ematea Itziarko harrera bulegoko 943 19 92 55 telefonora deituz 08:00etatik 15:00erako ordutegian, edo apuntatu@itziar.eus helbide elektronikora idatziz.